Let Delte za Šangaj vraćen zbog strogih kovid propisa na šangajskom aerodromu\nBeta 27. decembra 2021. 10:30\nAmerička aviokompanija Delta erlajns (Delta Air Lines) saopštila je danas da se njihov avion vratio sa pola puta na letu Sijetl – Šangaj zbog novih zahteva za čišćenje vezanih za pandemiju kovida-19 na šangajskom aerodromu.\nZbog vraćanja leta kineski konzulat u San Francisku uputio je protest.\nNove obaveze za čišćenjem na Medjunarodnom aerodromu Šangai Pudong zahtevaju znatno produženo vreme na tlu i nisu operativno održivi za Deltu, navodi se u saopštenju poslatom preko imeljla.\nNije jasno kakva su nova pravila i šta je izazvalo tu promenu, ali se ona dešava u vreme kada Kina zaoštrava svoje već stroge putne restrikcije vezane za kovid-19 zbog širenja žarišta u gradu Sijanu i uoči Zimskih olimpijskih igara koje će biti održane za šest nedelja.\nSijan, koji se nalazi oko 1.000 kilometara jugozapadno od Pekinga, prijavio je više od 300 novih slučajeva zaraze tokom vikenda, što je znatno više nego prethodnih dana. Grad od 13 miliona stanovnika je u lokdaunu i samo po jedna osoba iz domaćinstva ima dozvolu da izadje svaki treći dan da nabavi neophodne namirnice.\nLet kompanije Delta za Šangaj koji se sa pola puta vratio u Sijetl prošle nedelje ostavio je putnike sa isteklim testovima za kovid-19 i američkim vizama, preneli su kineski mediji.\nKineski konzulat u San Francisku nije imenovao Deltu, ali je u kratkom saopštenju sinoć naveo da su mnogi letovi iz SAD za Kinu odloženi ili otkazani poslednjih dana uključujući jedan koji se vratio sa više od pola puta do svoje destinacije. Konzulat je naveo da je preneo strogu pritužbu aviokompaniji.\nPlenković najavio mogućnost novog limitiranja cene goriva\nPoljski drzavni sluzbenici radiće na daljinu


Nalazite se ovde: Mascus Srbija > Transportna vozila > Kamioni > Ostali kamioni > Western Star\nPolovna Western Star ostali kamioni na prodaju\nOvo su rezultati pretrage polovnih Western Star ostali kamioni mašina koje su za prodaju. Western Star ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Western Star ostali kamioni u Brend sekciji.\nOvde je kompletna lista polovnih Western Star ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Western Star ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Western Star ostali kamioni koje Vas interesuju.


Izvor: HotSport.rs, 25.Feb.2021, 12:07\nCrvena zvezda igra večeras protiv Milana na „San Siru“ revanš šesnaestine finala Lige Evrope! Delije nas oduševljavaju pred svaku i nakon svake utakmice Crvene zvezde, a nije izuzetak ni današnja utakmica. Zvezda večeras ima istorijsku šansu u 21. veku, da u dvomeču dobije veliki Milan. PROČITAJTE JOŠ: FILIPO FALKO GOVORIO O ŠANSAMA CRVENE ZVEZDE U […]\nThe post „OVE NOĆI SANJAM JA, MILAN – ZVEZDA 1:2“ – Oduševiće vas nova pesma najvatrenijih pristalica Crvene zvezde! (VIDEO) appeared first on HotSport....\nKurir: OVE NOĆI SANJAM JA, MILAN - ZVEZDA 1:2! Bakljada i pesma Delija u Ljutice Bogdana (VIDEO)\n"Ove noći sanjam ja, Milan " Zvezda 1:2" VIDEO\nNavijači Crvene zvezde poslali su novu motivacionu poruku svojim ljubimcima uoči gostovanja Milanu u Ligi Evrope (četvrtak, 21h)...U prvom meču u Beogradu bilo je 2:2, pa je crveno-belima neophodna pobeda na čuvenom San Siru za plasman u osminu finala takmičenja...Revanš meč šesnaestine finala...


Pandorina kutija je otvorena, slijede mjeseci objavljivanja – Bankar.me\nPandorina kutija je otvorena, slijede mjeseci objavljivanja\nOctober 4, 2021 FINANSIJE, PLANETA, SVE VIJESTI Leave a comment\nObjavljivanje takozvanih Pandora papira očigledno će biti nastavljeno u narednih nekoliko nedjelja, izjavio je direktor Međunarodnog konzorcijuma za istraživačko novinarstvo (ICIJ) Džerard Rajl (Gerard Ryle).\n„Ovo je tek prvi dan onoga što očekujemo da preraste u nekoliko nedjelja objavljivanja priča iz naših dosijea. Omogućili smo da više od 600 novinara iz više od 100 zemalja ima neograničen pristup originalnim dokumentima i oni i dalje rade na svojim pričama“, rekao je Rajl za Tass.\nOn je dodao da ICIJ planira da objavi pojedine originale dokumenata iz Pandorinih papira. „Planiramo da objavimo neke od podataka u narednih nekoliko mjeseci, kao što smo objavljivali i dokumente iz Panama papira, Rajskih papira i drugih“, naveo je Rajl.\nSinoć je objavljeno da je u novinarskom istraživanju Pandorini papiri otkriveno da je više desetina sadašnjih i bivših državnika i moćnih milijardera povezano je sa kompanijama koje koriste poreske oaze.\nPročitaj još: MANS: Đukanovići skrivali vlasništvo u više od pet država\nU istraživanju Međunarodnog konzorcijuma istraživačkih novinara (ICIJ) i 150 medija širom svijeta otkriveno je da je 330 javnih zvaničnika širom svijeta povezano sa ofšor računima.\nŠta pokazuju “Pandorini papiri”: Tajna poslovanja 35 lidera, otkriveni pravi vlasnici sakrivenih milijardi\nPrevious Problemi u morskom prevozu robe bi se mogli odraziti na cijeli svijet\nSljedeći Cijene nafte porasle četvrtu nedjelju za redom


Promocija istraživanja “Procena zapošljavanja pripadnika nevećinskih zajednica u javnim službama i javnim preduzećima na Kosovu“ - Novosti - Kancelarija Premijera - Kancelarija za Pitanja Zajednica\nPromocija istraživanja “Procena zapošljavanja pripadnika nevećinskih zajednica u javnim službama i javnim preduzećima na Kosovu“\n12. decembra Kancelarija premijera/Kancelarija za pitanja zajednica organizovala je promociju istraživanja “Procena zapošljavanja pripadnika nevećinskih zajednica u javnim službama i javnim preduzećima na Kosovu“ koje je uradila u saradnji sa Programom Ujedinjenih Nacija za Razvoj (UNDP) i komanijom Novus koja je sprovela istraživanje na terenu.\nPromociji su prisustvovali predstavnici centralnih i lokalnih institucija, ambasada, međunarodnih organizacija, nevladinih organizacija i medija. Na početku, prisutnima su se obratili Slobodan Petrović zamenik prmijera/ministar administracije lokalne samouprave, Refik Šećiri zamenik ministrake za Evropske integracije, Steliana Nedera zamenica stalnog predstavnika UNDP na Kosovu i Srđan Popović Viši savetnik premijera/direktor kancelarije za pitanja zajednica.\nDirektor Kancelarije za pitanja zajednica zahvalio se prisutnima na učešću i rekao da je istraživanje deo inicijative koja se tiče poboljšanja politike zapošljavanja nevećinskih zajednica. „U aprilu ove godine Vlada je , na inicijativu Kancelarije za pitanja zajednica, donela odluku da formira radnu grupu koja ima za cilj da razvije preporuke koje bi unapredile politiku zapošljavanja nevećinskih zajednica.\nPored procene o zastupljenosti nevećinskih zajednica u javnim službama i javnim preduzećima, hteli smo da vidimo i koje radne pozicije zauzimaju pripadnici nevećinskih zajednica u skladu sa njihovim obrazovanjem, kao i podatke o tome koje programe institucije primenjuju kako bi podstakli zapošljavanje nevećinskih zajednica, kako bismo i te aspekte uključili u izradu preporuka. Istraživanje je, između ostalog pokazalo da treba mnogo više pažnje usmeriti na zapošljavanje i razvoj programa stažiranja zajednice koje su najmanje zastupljene, a to su zajednice Roma, Aškalija, Egipćana i Goranaca.\nKao i svaki proces, tako i ovaj, zahteva vreme, razvijene dugorčne strategije, ali smatram da smo na dobrom putu da stvorimo osnove za dugoročnu politiku zapošljavanja. Kancelarija će kao i do sada nastaviti da različitim programima doprinositi zaštiti i promociji prava nevećinskih zajednica i zalaže se za njihov ravnopravan status u društvu“, rekao je Popović.\nPleurat Halili iz kompanije Novus predstavio je prisutnima rezulate istraživanja nakon čega je usledila diskusija.\nNa kraju promocije gosti su imali priliku da diskusiju nastave uz koktel.


Naša podrška stabilnosti, razvoju i evropskoj perspektivi BiH bila je i ostaje neupitna. Želio bih da podvučem da Grčka podržava teške napore koje ulažete u cilju pomirenja i stabilnosti kao i značajne reforme koje se odnose na vaše institucije, unaprjeđenje i jedan novi razvoj.\nKazao je to danas u Mostaru premijer Grčke, Aleksis Cipras, koji se uoči manifestacije „Mostar ne zaboravlja prijatelje”, posvećenoj obilježavanju 14 godina od obnove Starog mosta, sastao s predsjedavajućim Vijeća ministara BiH, Denisom Zvizdićem.\nCipras je podsjetio da je ovo prva posjeta jednog grčkog premijera BiH, poslije mnogo godina te se zahvalio na pozivu i mogućnosti da se sadržajnije razgovara o daljnjoj saradnji i razvoju odnosa ovih dviju zemalja. Također je istaknuo da je Grčka doprinijela ekonomski kako u odbrani i bezbjednosti tako i poslijeratnoj obnovi BiH, između ostalog pomogla je izgradnju i obnovu razrušenih mnogih školskih zgrada u Srebrenici, bolnicu u Sarajevu, Kasindolu, pravoslavnih crkava, džamija, a naravno i obnovu zgrade institucija BiH.\n- Za mene je posebna čast da se nalazim u ovom historijskom gradu BiH, Mostaru, gradu koji je simboličan za mnogo toga, s jednim mostom koji je simboličan za mnogo toga. Prije svega smatram da je cilj ove moje posjete i da je dužnost političara da grade mostove a ne da uništavaju mostove među narodima. Mi smo ovdje da pokažemo da je naš cilj izgradnja novih puteva i mostova, na putu napretka i razvoja za naš region - naveo je Cipras.\nKazao je da je s Zvizdićem razgovarao o aktiviranju Memorandum o razumijevanju iz 2013. kako bi podržali napore u oblasti prijenosa tehnologije.\n- Što se tiče naših bilateralnih odnosa, ponovo smo pokrenuli nedavno zajedničku međuministarsku komisiju, organizirajući poslovni forum, a naše privredne i tregovinske komore su potpisale protokol o saradnji. Smatram da imamo značajne mogućnosti za promociju i unapređenje novih grčkih investicija u BiH, posebno bih se osvrnuo na sektore infrastrukturnih radova, transporta, energetike, poljoprivrednih proizvoda ali i turizma.\nDogovorili smo se i da iskoristimo sve investicione mogućnosti, sve u cilju mira, stabilnosti i razvoja u našem regionu. Od posebnog značaje je razgovor o mreži jadransko-jonskoj, a tu je naša zajednička želja da u budućnosti imamo direktne letove na relaciji Atina-Sarajevo - kazao je Cipras, na konferenciji za novinare.\nZvizdić se zahvalio premijeru Grčke na pomoći koju je Grčka pružila BiH u posljednjih 20 godina, pogotovo na podršci našem putu ka EU.\nIstaknuo je da je Grčka veliki zagovornik evropske BiH kazavši da je tokom sastanka bilo govora i o ekonomskoj saradnji dviju država.\n- Smatramo da možemo značajno povećati obim naše ekonomske saradnje - kazao je Zvizdić, dodajući da će predstavnici ministarstava dalje raditi na realizaciji uspostavljanja avio - linije Atina-Sarajevo.\nAlexis Tsipras Denis Zvizdić Mostar


Od 2050. svet će izgledati sasvim DRUGAČIJE, a ova religija će DOMINIRATI\nDo polovine 21. veka brojnost vernika na planeti menjaće se tako da će hrišćanstvo izgubiti primat kao vera koja se trenutno najviše ispoveda na svetu. Od 2050. godine to će biti islam, pokazalo je istraživanje "Pju" istraživačkog centra iz Vašingtona.\nPre sedam godina, 2010. godine, na svetu je bilo oko 1,6 milijardi muslimana, ili oko 23 odsto globalne populacije. Poređenja radi, u to vreme hrišćana je bilo oko 2,2 milijarde ili 31 odsto globalne populacije.\nIstraživači "Pju" centra analizirali su demografske podatke vernika u otkrili da će se do 2050. godine dve vere izjednačiti po broju vernika, nakon čega će islam preuzeti primat.\nKako se u izveštaju navodi, razlog je činjnica da muslimanske porodice imaju više dece nego hrišćanske, mada se u izveštaju ne navodi da li je razlog tome siromaštvo, tradicija ili vera.\nNaglašava se da su muslimani mlađi od hrišćana. Kako populacije u razvijenim zemljama generalno stare, ove zemlje bukvalno odmiru i njihovo stanovništvo zameniće migranti. Takođe, istraživači tvrde da će do 2050. godine, deset odsto evropske populacije činiti muslimani.\nPrema predviđanjima centra "Pju", 2050. godine muslimani će činiti 2,5 odsto populacije SAD, dok će ih najviše biti u Indiji, oko 310 miliona ili 18 odsto populacije te zemlje.


OPŠTI USLOVI KORIŠĆENJA HOSTING USLUGA\nOpšti uslovi korišćenja hosting usluga (u daljem tekstu usluga) definišu opšta pravila korišćenja hosting usluga između hosting provajdera MonteHosting (u daljem tekstu MonteHosting) i korisnika hosting usluga (u daljem tekstu KORISNIK) sa ciljem da se svim korisnicima omogući kvalitet i pouzdanost u radu zakupljenih hosting resursa.\n1. - Aktivacija hosting usluga\nNaručivanje web hosting usluga vrši se preko definisanih servisa na adresi http://www.mnhosting.org uz prihvatanje Opštih uslova korišćenja hosting usluga.\nSpecifikacija poručenih web hosting usluga biće prikazana na predračunu/računu ovlašćenog distributera hosting usluga.\nPlaćanje poručenih web hosting usluga vrši se po osnovu dostavljenog predračuna unapred prije aktivacije web hostinga. Ukoliko klijent želi da otkaže kreiranu porudžbinu neophodno je da dostavi obaveštenje o otkazivanju porudžbine najkasnije u roku od 24h od trenutka prijema potvrde o obradi porudžbine.\nPo prijemu potvrde o realizaciji uplate po osnovu dostavljenog predračuna, MonteHosting je u obavezi da izvrši aktivaciju hosting naloga u roku od 24h. Izuzetak od prethodno navedenog predstavljaju slučajevi propagiranja DNS parametara domena u periodu nakon registracije domena.\n2.- Produženje hosting usluga\nZakupljeni hosting nalog ili registracija domena automatski se obnavlja u narednom pretplatnom periodu ukoliko korisnik nije otkazao pretplatu.\nMonteHosting ima pravo da najkasnije u roku od 20 dana pre isteka aktivnog hosting naloga obavesti korisnika o isteku hosting perioda i zakupljenih hosting usluga.\n3.- Registracija domena\nInternet domeni se registruju na ime korisnika usluga na period koji je naveden u registracionoj prijavi, prema važećem cenovniku i nakon prijema potvrde o realizaciji uplate u skladu sa prosleđenim instrukcijama. MonteHosting zadržava pravo izmene WHOIS podataka ukoliko je isto neophodno za tehničke izmene nad internet domenom.\nMonteHosting zadržava pravo definisanja administrativnog, tehničkog i kontakta za plaćanje ukoliko smatra da je potrebno u cilju normalnog funkcionisanja domena.\nMonteHosting zadržava pravo javnog objavljivanja podataka na WHOIS servisima ukoliko korisnik nije zahtevao aktivaciju usluge o zaštiti podataka o vlasniku domena.\nMonteHosting zadržava pravo automatskog produženja registracije domena, ukoliko klijent prethodno pisanim putem nije potvrdio poništavanje registracije internet domena.\nMonteHosting neće biti odgovoran za produženje registracije domena ukoliko korisnik blagovremeno nije realizovao uplatu u skladu sa prosleđenim predračunom za produženje usluga web hostinga.\nMonteHosting neće biti odgovoran za štetu prouzrokovanu tehničkim problemima u funkcionisanju internet domena u bilo kom smislu.\nMonteHosting zadržava pravo upisa sopstvenih administrativnih ili tehničkih podataka na WHOIS servisima u cilju obavljanja izmena u skladu sa zahtevima korisnika.\nKORISNIK je odgovoran za tačnost dostavljenih podataka za vlasnika domena.\n4.- Obaveze hosting provajdera\nMonteHosting zadržava pravo da preduzme mere koje mogu ograničiti ili onemogućiti pristup uslugama ukoliko za to postoje tehnički, sigurnosni, operativni ili drugi razlozi u cilju održavanja potrebnog nivoa funkcionalnosti i operativnosti hosting mreže i pojedinačnih servisa, kao i u slučaju zahteva od strane nadležnih državnih organa.\nMonteHosting ne snosi odgovornost za štetu nastalu prilikom nefunkcionalnosti u radu dela ili celokupne hosting infrastrukture zbog tehničkih razloga, više sile, ili nepravlnosti u radu hardvera i softvera osim umanjenja naknade proporcionalno vremenu trajanja nepravilnosti.\nMonteHostingne odgovara za sadržaj, sigurnost i tačnost informacija koje korisnik razmenjuje sa ostalim korisnicima Interneta, kao i za sigurnost korisničkih podataka.\nMonteHosting ima pravo da u slučajevima nedozvoljenog ponašanja korisnika putem e-maila obavesti korisnika o propustima i nedozvoljenim radnjama kao i obavezu za prestanak nedozvoljenih aktivnosti. MonteHosting zadržava pravo da privremeno suspenduje pružanje hosting usluga na rok od najviše 7 dana. Ukoliko korisnik i pored upozorenja nastavi sa nedozvoljenim aktivnostima, MonteHosting ima pravo da trajno ukine hosting nalog, uz obaveštenje upućeno korisniku, i bez obaveze na povraćaj uplaćene naknade za korišćenje usluge.\nMonteHosting ne snosi odgovornost u slučajevima prekida pružanja hosting usluga zbog radova na serverskoj infrastrukturi ili pod uslovom da o planiranim radovima obavesti korisnika najkasnije 24h pre početka radova.\n5.- Obaveze korisnika\nKORISNIK je odgovoran za tačnost i ispravnost podataka navedenih u registracionoj prijavi prilikom zakupa web hosting usluga.\nKORISNIK se obavezuje da će uvek imati ažurne kontakt podatke i da će o promeni istih obavesiti MonteHosting, a u cilju održavanja potrebnog nivoa komunikacije u toku zakupljenog hosting perioda.\nKORISNIK se obavezuje da pristupne podatke za pristup hosting resursima neće davati trećim licima i da će iste čuvati u tajnosti u cilju zaštite integriteta podataka.\nKORISNIK se obavezuje da će sadržaj koji postavi na internet prezentaciju biti u skladu sa važećim pravnim propisima Republike Crne Gore, i da prezentovanim sadržajem neće vršiti krivično delo, privredni pristup, povredu autorskog prava ili intelektualne svojine, delo nelojalne konkurencije, povredu ličnih prava građana, neovlašćen pristup tuđim informacijama ili distribuciju virusa i drugih štetnih sadržaja.\nKORISNIK je odgovoran za prezentovani tekstualni, multimedijalni ili drugi sadržaj bez obzira da li je on lično postavio taj sadržaj, ili je sadržaj postavilo neko treće lice ovlašćeno ili neovlašćeno čijim se pristupom ili aktiviranjem od strane trećih lica može izvršiti neka od nedozvoljenih aktivnosti ili povreda pravnih propisa Republike Crne Gore.\nKORISNIK se obavezuje da neće prouzrokovati opterećenje serverske infrastrukture iznad dozvoljenih vrednosti za iskorišćenje procesorskih i memorijskih resursa u kojem će slučaju, hosting nalog privremeno biti suspendovan.\n6.- Promena uslova\nMonteHosting zadržava pravo da bez prethodne najave izvrši promenu Opštih uslova, o čemu je dužan da obavesti KORISNIKA, najkasnije 15 dana pre početka primene.\nSve sporove nastale izvršenjem ovog ugovora, ugovorne strane će rešavati sporazumno. U slučaju da to nije moguće nadležan je sud u Podgorici.


Tradicionalni Dan maline u Brankovini – Va1.info\nsreda, januar 23 2019\nPonosni vlasnici kućnih ljubimaca\nDanas u Trnavi priključeno 542 domaćinstva na vodosistem „Rzav“\nU Srbiji sutra sunčano i toplije vreme\nČETIRI ČAČANSKE FIRME TRAŽE RADNIKE\nRekordan broj prijavljenih za plivanje za Bogojavljenski krst\nZbog snežnih padavina vanredna situacija u Novoj Varoši\nNaslovna/Vesti/Tradicionalni Dan maline u Brankovini\nTradicionalna manifestacija „Dan maline“ održaće se 56. put u Brankovini u nedelju 17. juna, najavljeno je na današnjoj konferenciji za novinare. Ovogodišnji Dan maline posvećen je Desanki Maksimović, osnivaču i prvom članu Turističkog društva „ Ljuba Nenadović“, povodom obeležavanja 120 godina od njenog rođenja i 25 godina od smrti.\nČlan organizacionog odbora TD „Ljuba Nenadović“ doktor Ljubomir Pavić najavio je program na predstojećoj manifestaciji. „ Prvi Dan maline održan je 1962. godine , kada ga je otvorila naša poznata pesnikinja Desanka Maksimović. Dan maline počeo je da se proslavlja u Brankovini, kada se gajila Valjevka, kada je Srbija bila najveći proizvođač maline, a u Srbiji i Brankovina. Otvaranje ovogodišnje manifestacije počinje u 11 časova, govorom koji je Desanka Maksimović održala u godini otvaranja. Pored dečijeg i zabavnog programa uz goste iznenađenja, biće održana i promocija knjige „Prvih 50 godina Dana Maline“ autora Slobodana Rakovića i Siniše Jevtića. Ove godine imamo 15 prijavljenih ekipa koje će se takmičiti u malom fudbalu. Za 13 časova zakazana je dodela nagrada malinarima , “ izjavio je dr Pavić.\nSrđan Stanojlović, savetodavac za voćarstvo i vinogradarstvo Poljoprivredne savetodavne i stručne službe Valjevo, istakao je da je Dan maline jedna impozantna manifestacija sa dugom tradicijom.\n„ Stručna služba Valjevo i ove godine je na raspolaganju TD „Ljuba Nenadović“ u organizaciji Dana maline kao i u pružanju stručne pomoći. U području Brankvine, Rabasa, Gole glave ima dosta „crvenog zlata“, kako mi zovemo malinu. Ove godine u dogovoru sa organizatorom dodelićemo nagrade za najveću površinu pod malinom, najveću proizvodnju, najvećeg robnog proizvođača i za najbolje proizvode od malina. Mogu slobodno da kažem da će kao i uvek Dan maline biti lepa i dostojanstvena manifestacija,“ rekao je Stanojlović.\nNa današnjoj konferenciji prisustvovali su Dragan Kostadinović i Predrag Avramović članovi TD „Ljuba Nenadović“ koji su ovom prilikom pozvali goste iz svih krajeva Srbije da posete ovu lepu manifestaciju.\n“TOJOTOM” POKOSIO KOLONU DECE NA DIVČIBARAMA! Jedan dečak (10) poginuo, VIŠE MALIŠANA POVREĐENO!\nZbog minusa meteoalarm u „crvenom“, upozorenje na ledenu kišu i sneg\nDa li je tacno da je resen problem te aleje? Kako smo za gov...\nBezbednost na radu je ok ali usisivači čista nula.Tri meseca...


AMBASADA RUSIJE: Približavanje BiH NATO-u tretiraćemo kao neprijateljski korak | Banjaluka.net\nAMBASADA RUSIJE: Približavanje BiH NATO-u tretiraćemo kao neprijateljski korak\n– Pristupanje NATO-u će prinuditi Sarajevo da zauzme stranu u vojno-političkoj konfrontaciji čiju filozofiju Amerikanci, a usljed njih i NATO, nameću Evropi i Rusija će u slučaju praktičnog približavanja BiH i NATO, reagovati na taj neprijateljski korak – poručili su iz ruske Ambasade u BiH.\n– Sama ekspanzija slabi regionalnu sigurnost i stabilnost, generira psihologiju `država na ratnoj liniji`, stvarajući, u suštini, nove ili pomičući stare linije podjele u Evropi, u suprotnosti je s potrebom za pojavom kvalitativno novog sistema kolektivne sigurnosti na kontinentu, koji upravo zahtijeva ujedinjenje napora u borbi protiv novih prijetnji i rizika – dodaje se u saopštenju.\n– Štaviše, akcije saveznika u Iraku, pa u Libiji i drugim zemljama regije Bliskog istoka, uključujući Siriju, samo šire ekstremizam i haos, stvaraju plodno tlo za pojavu novih terorističkih ćelija, čija meta odmazde postaju i države članice bloka – navodi se u saopštenju.\n– Da li je BiH spremna da šalje svoje mlade ljude u udaljene krajeve planete da ginu za tuđe geopolitičke interese? Znatno povećati svoju vojnu potrošnju umjesto usmjeravanja tih sredstava na rješavanje gorućih problema kojih i bez toga ima dovoljno u BiH? – pitaju iz Ambasade Rusije u BiH.\n– Suprotno našim zapadnim partnerima, mi ne namećemo izbor spoljnopolitičkih prioriteta. Ali, istovremeno, pozivamo BiH prijatelje da dobro razmisle, da izvagaju sve “za” i “protiv”, da uzmu u obzir mišljenje svih stanovnika zemlje koji su daleko od konsenzusa o ovom pitanju, da pogledaju uspješan primjer dinamično razvijenih zemalja koje se nisu pridružile NATO-u, kao što su Austrija, Irska, Švajcarska, Švedska i Finska – poručuju iz ruske Ambasade u BiH.


Torlak ispituje izgradnju novih kapaciteta za proizvodnju vakcina | Nova Ekonomija\nZa potrebe Instituta za virusologiju, vakcine i serume "Torlak" beogradska firma KPMG će u narednih mesec dana uraditi Studiju opravdanosti za izgradnju kapaciteta za proizvodnju vakcina, pokazuju podaci iz odluke o dodeli objavljenoj na Portalu javnih nabavki.\nIzrada ove studije koštaće 7,7 miliona dinara, a novac je obezbedila Vlada Srbije Zaključkom koji je donela 6. maja ove godine.\nKao obrazloženje za sprovođenje hitne javne nabavke u pregovarčkom postupku navodi se da je Vlada Srbija odlučila da "obnovi, ojača i razvija efikasnu farmaceutsku industriju", te da je ovo postao prioritetan strateški cilj u uslovima proglašene pandemije COVID-19 i da je zbog toga potrebno hitno uložiti finansijska sredstva za ove svrhe.\nPlanirano je jačanje kapaciteta Torlaka i to pre svega njegovog proizvodnog pogona, a zatim i infrastrukture "kako bi na vreme i blagovremeno bio obezbeđen dovoljan kontigent vakcina iz proizvodnog asortimana Instituta "Torlak", kako za stanovništvo Republike Srbije, tako i za zemlje u regioni i šire", piše u odluci.\nOvom investicijom država bi trebalo da obezbedi sigurnost i nezavisnost u snabdevanju neophodnim lekovima.\nInstitut trenutno poseduje četiri nacionalne referentne laboratorije za dijagnostiku, od kojih su tri sertifikovane od strane Svetske zdravstvene organizacije (SZO).\nPodsetimo, kada je Institut Torlak počeo da puni vakcine Sputnik V, što je ruski RDIF najavio kao početak proizvodnje, predsednik Vučić je obišao ovu instituciju i tom prilikom i sam naručio izradu studije.\nN1 je tada preneo i razgovor predsednika sa v.d. direktorkom Instituta:\n"Vučić: Za šta nemamo novca za domaće tržište?\nVučić: Hajde uradite tu studiju.


Ljiljana Smajlović: Jugoslavija je bombardovana, kako bi se poslala poruka Rusima da ovo više nije njihova sfera ineteresa\nLjiljana Smajlović se dobro seća kako Sarajevo u SFRJ nije htelo ni da čuje da se dozvoli okupljanje građana sa Kosova u Srbiji. Dolazak turskog predsednika Redžepa Tajipa Erdogana na predizborni skup u Sarajevo, smatra vrlo zanimljivim, pogotovo nakon što su Nemačka i Austrija zabranile skup. Smajlovićka ocenjuje da je Erdogan “crvena krpa” i za Brisel i za Berlin, i da sve ono što su pripisivali Miloševiću, to je danas Erdogan – političar, koji vešto igra sa Putinom, a član je NATO-a. Da li će posle skupa u Sarajevu, Brisel razmisliti koga podržati, pita Ljiljana Smajlović.\n– Ja mislim da se Dodiku brk smeje kad ovo gleda, jer ako stvarno Sarajevo ugosti pristalice Erdogana i ako se pokaže neko istinsko oduševljenje (ja ne znam, kakvo je tamo politično raspoloženje), ali ako se pokaže da Erdogan ima “sigurnu kuću” u Sarajevu, ovi u Briselu i Berlinu će da budu zgranuti. Setite se kada je na Kosovu hapšen Marko Đurić i to na onaj posebno brutalan način, niko se nije naročito uznemirio u Evropi, ali kada su sutradan izručeni gulenisti (protivnici Erdogana) Erdoganu, to je zaista izazvalo snažne osude u Briselu. Čak, ja mislim da mi i ne znamo do koje mere je Evropa besna na Prištinu, zbog izručenja gulenista.\nKada je reč o Kosovu, od Srbije se traži da postigne pravno-obavezujući sporazum sa Kosovom, pod uslovom da Kosovu da stolicu u Ujedinjenim nacijama (UN). To znači, da se od Srbije traži da zamoli Putina da ne uloži veto, ni na posmatrački niti na punopravni status Kosova u UN, ističe Smajlović. Od Srbije se traži da učini veliki korak, a nagradu da dobije za šest godina.\n– Mi ćemo iz tog nacrta budžeta Evropske unije, odmah da shvatimo da li su oni odvojili nekoliko milijardi evra za proširenje, jer to je sedmogodišnji budžet. Kada je Hrvatska primljena, sedam godina ranije je Evropska komisija u budžetu predvidela dve milijarde evra za ulazak Hrvatske. Mi smo tada naravno znali, da je to vrlo ozbiljno i da će Hrvatska biti primljena. Sada se sa tom šargarepom maše ispod nosa Beogradu i Podgorici, ali ako u nacrt budžeta, ne uđu tri ili četiri milijarde evra, onda ne vidim da bi Srbija bila naročito motivisana, da pravi bilo kakve velike ustupke, a kamoli da obećava stolice Kosovu u UN, ako nešto vrlo opipljivo ne bude sigurna da će dobiti. Kroz šest godina, neće biti na vlasti ni Junker, koji Srbiji obećava članstvo, niti gospođa Merkel, koja Srbiji takođe obećava podršku. Prema tome, ovo je jedan dosta riskantan potez za Srbiju.\nLjiljana Smajlović je prokomentarisala i nedavni boravak ruske delegacije u BiH i Republici Srpskoj.\n– Ja pripadam onoj školi mišljenja, da je Jugoslavija 1999. između ostalog bombardovana i zato, da se pošalje poruka Rusima: “Ovo više nije vaša sfera interesa. Mi vas ne moramo više ništa da pitamo, kada je Balkan u pitanju”. Tad je bio Jeljcin na vlasti, sada se situacija promenila i na neki način, taj ruski uticaj za Srbe je minus, zato što smo mi sumnjivi svima, dok god imamo neku rusku podršku ili mi reflektujemo na rusku podršku, ali sa druge strane, mislim i da nas ozbiljnije shvataju sada, zato što situacija nije tako jednostavna, kao što je bila sa Jeljcinom. Prema tome, za nas su Rusi i plus i minus. Mi smo sada bitni, nas pokušavaju da pridobiju i privuku na svoju stranu zbog Rusa.\nPromena će biti i na medijskom nebu. Vlada Srbije, donela je odluku da raspiše konkurs za dodelu nove nacionalne frekvencije. Istog dana, američki fond KKR, kupio je Pink BiH i Pink Montenegro.\n– Oni su važni, zato što su imali podršku Brisela. U Srbiji je pre nekoliko godina donesen novi zakon o javnom informisanju, koji je omogućio da televizija N1, odnosno kompanija koja je vlasnik, istovremeno i proizvodi i distribuira program. To nije moguće, ako ste štampani medij. Politika je morala da proda svoju prodajnu mrežu, jer je ovde 10 godina bio princip: Ne može onaj ko pravi sadržaj, istovremeno da distribuira sadržaj. Kada je KKR potegao svoje veze i svoje lobiste u Briselu, u Beograd je došla pre nekoliko godina poruka, da u zakonu treba omogućiti United grupi i KKR-u da mogu da prave medijski sadržaj i da ga distribuiraju. Ja mislim da oni već imaju povlašćen položaj.\nLjiljana Smajlović smatra, da Rusi sa malim ulaganjem postižu dosta i da je sva galama oko toga, što su Rusi previše zastupljeni. Televizijsko tržište u Srbiji, vredi oko 80 miliona evra godišnje. Šta če se promeniti na medijskom nebu, biće zanimljivo i zbog činjenice da je u najmoćnijem američkom fondu, koji dolazi u Srbiju i bivši šef CIA – Dejvid Petreus.\nLalić: Nasilje nam je postalo normalno (VIDEO)\nGlavni i odgovorni urednik Nedeljnika Veljko Lalić rekao je da su građani u Srbiji previše počeli da se navikavaju na…\nPristalice SNS održale protest podrške Vučiću\nIspred sedišta Srpske napredne stranke (SNS) Novom Sadu okupilo se oko dvesta građana koji su došli da na taj način…\nIsključili su kablovsku da se ne bi čula njena priča\nMarija Lukić koja je je postala poznata široj javnosti kada je obelodanila šta je sve preživela od strane predsednika opštine…\nNovinar Filip Švarm kaže da lider Srpske radikalne stranke Vojislav Šešelj ima “paralelne i specijalne veze” sa aktuelnom vlašću, jer…


Kreativne ideje za male balkone - Bravacasa.rs\nKreativne ideje za male balkone\nČak i ako imate veoma mali prostor na balkonu, vi ga možete pretvoriti u zanimljivu oazu mira i opuštenosti u koju ćete se povlačiti posle napornog dana, ukoliko imate zatvoreni balkon – čak i ako je zima.\nUkoliko želite utisak kao da ste u bašti, pobrinite se da na vašem balkonu ili terasici uvek bude biljaka jer će one upravo stvoriti efekat i atmosferu kao da ste u bašti. Kada je prostor balkona ili terase mali najvažnija stvar na koju treba obratiti pažnju je sedenje.\nPotrebno je da imate dovoljno prostora da se sasvim lepo i udobno smestite. Bez obzira koliko drugih elemenata postavite, potrebno je imati dovoljno prostora za vas same da sednete, ili čak i za neku romantičnu večeru za dvoje koju ćete želeti da organizujete.\nTagovi: dizajn male terase mali balkon\nSvetleći zid ponovo deli Berlin (VIDEO)\nRaskošna vila od 30 miliona dolara\nOvo veličanstveno imanje u Konetiketu u SAD-u izgrađeno je 1897. i ima 17 soba. Vila je pravo remek delo a okolina je veoma lepo uređena – pejzažni...\nPredstavljamo vam moderna kupatila koja su dizajnirana kako bi vam pružila osećaj kao da ste u spa centru. Ovi organski oblici, često minimalističk...


Kredit od 142 miliona evra za bržu Poresku, carinu i e-upravu | Nova Ekonomija\nMinistar finansija Srbije Siniša Mali i šef Kancelarije Svetske banke u Srbiji Stiven Ndegva potpisali su tri sporazuma u vrednosti 142 miliona dolara, a tim novcem biće finansirana modernizacija poreske administracije, unapredjenje rada E-uprave, kao i olakšanje regionalne trgovine.\nMali je rekao da su ti finansijski aranžmani sklopljeni pod veoma povoljnim uslovima, a da su projekti na kojima se saradjuje veoma važni jer će doprineti snažnijem ekonomskom rastu Srbije, saopštilo je Ministarstvo finansija.\n"Već dugi niz godina Srbija uspešno radi i saradjuje sa Svetskom bankom. Drago mi je da su se teme danas promenile u odnosu na one od pre par godina, tada je bilo pitanje finansijske konsolidacije, velikih dugova, zemlje koja je bila pred bankrotom, a danas govorimo o tome na koji način srpska ekonomija treba da nastavi da raste, kako da te stope rasta budu još više i kako da unapredimo našu ekonomiju da bude atraktivnija i konkurentnija", istakao je ministar.\nPrema njegovim rečima, cilj projekta modernizacije poreske administracije je smanjenje troškova gradjana i privrede u ispunjavanju poreskih obaveza, kao i unapredjenje delotvornosti naplate poreza. Sporazumom je za te namene predvidjen zajam od 52 miliona dolara.\nKako je Mali istakao, posle reorganizacije Poreske uprave sledi potpuna automatizacija i unapredjenje njenog rada kroz bolju fiskalizaciju, uvodjenje efikasnijih fiskalnih kasa, kao i kroz promenu softvera kako bi rad poreznika bio maksimalno unapredjen, što se posebno odnosi na ubrzanje povraćaja PDV-a.\nUgovor o unapredjenju elektronske uprave predvidja zajam od 50 miliona dolara, a njegov cilj je porast nivoa kvaliteta E-usluga i ostvarivanje ušteda kroz eliminisanje paralelnih procesa, ponavljanje postupaka i gubitaka usled dugotrajnih postupaka, čime se stvara efikasnija javna uprava, navodi se u saopštenju.\nTreći sporazum odnosi se na unapredjenje trgovine i transportnih olakšica na Zapadnom Balkanu, a vrednost je 40 miliona dolara.\n"Cilj ovog projekta jeste unapredjenje medjudržavne saradnje i trgovine izmedju zemalja u regionu, dakle potpuna automatizacija rada carinskih ispostava, carine i raznih dokumenata kako bi se povećala transparentnost i brzina protoka robe i ljudi u regionu, čime se unapredjuje trgovina i ekonomija naše zemlje", ocenio je Mali.\n"Ovo su veoma važni sporazumi za nas jer će nam dati mogućnost da nastavimo sa strukturnim reformama naše ekonomije. Rast je moguć samo ako nam je tržište konkurentnije, a trudimo se da tome doprinesemo kroz sprovodjenje sporazuma koje smo danas potpisali", kazao je Mali.\nMinistarka gradjevinarstva, saobraćaja i infrastrukture Srbije Zorana Mihajlović razgovarala je sa delegacijom Svetske banke o strategiji razvoja drumskog i železničkog transporta u Srbiji, saradnji na velikim infrastrukturnim projektima, uklanjanju nefizičkih barijera na granicama i regionalnom povezivanju.\n"Pokrećemo novi investicioni ciklus vredan pet milijardi evra, pokrenuli smo reformu železnica, ali moramo uraditi više na obnovi pruga i povećanju bezbednosti saobraćaja. Takodje, pripremamo novu nacionalnu strategiju transporta koja će obuhvatiti nove programe i mere u skladu sa investicijama koje ulažemo u ovaj sektor", rekla je ona.


Stohiljaditi članak Vikipedije na srpskom - Biznis i Finansije\nHome\tTekstoviNove tehnologije\tStohiljaditi članak Vikipedije na srpskom\nby bifadmin 30. novembra 2009.\nDvadesetog novembra u 8.08, Vikipedija na srpskom jeziku dobila je svoj stohiljaditi članak. Jubilarni članak govori o Paklenim (ili Paklinskim) ostrvima, arhipelagu sa šesnaest ostrva u blizini Hvara, a njegov autor piše pod pseudonimom XZ.\nVikimedija Srbije je ovim povodom u četvrtak 26. novembra organizovala konferenciju za štampu na kojoj se govorilo o značaju ovog događaja.\nNa konferenciji su predstavljeni Vikipedija i ostali Vikimedijini projekti, posebno Vikivesti na srpskom jeziku kao projekat sa najbržim rastom, koji je istog dana dobio dvadesethiljaditu vest. Predstavljen je i portal Vikipedije za Srbiju koji je Vikimedija Srbije napravila u saradnji s Eunetom i najavljeni su planovi Vikimedije Srbije da zainteresovane obuči za rad na Vikipediji i uspostavi saradnju sa našim nacionalnim ustanovama na digitalizaciji enciklopedijskog materijala.\nVikipedija je najveća i najsavremenija enciklopedija na svetu, sa najbržim rastom. Započeta u januaru 2001, trenutno ima preko četrnaest miliona članaka na preko 250 jezika. Vikipedija beleži oko 350.000.000 poseta dnevno, što je čini šestim najposećenijim mestom na Internetu.\nVikipedija na srpskom jeziku je među svim Vikipedijama trenutno na dvadeset devetom mestu po broju članaka i najveća je na bilo kom južnoslovenskom jeziku, pored toga što je i najveća enciklopedija na srpskom jeziku uopšte. Dnevo ima preko 240.000 poseta, što je čini sedmom najposećenijom Internetskom lokacijom u Srbiji. Do sto hiljada članaka, što po količini teksta odgovara korpusu od četrdeset štampanih enciklopedijskih tomova, stigla je zahvaljujući šestogodišnjem radu više hiljada svojih urednika.\nZadužbina Vikimedija (Wikimedia Foundation Inc.) je nevladina i neprofitna organizacija sa sedištem u San Francisku, posvećena rastu, razvoju i besplatnoj distribuciji slobodnih, višejezičkih sadržaja u celom svetu. Zadužbina Vikimedija ima ogranke širom sveta, uključujući Francusku, Nemačku, Italiju, Holandiju, Poljsku, Srbiju, Švajcarsku i Tajvan. Vikimedija Srbije je ogranak Zadužbine Vikimedija u Srbiji. Najpoznatiji projekat Zadužbine Vikimedija je Vikipedija, najveća enciklopedija u istoriji čovečanstva i jedna od deset najposećenijih Web lokacija na svetu. (M.V.)


Rusija upozorava Tursku i SAD: Ne ulazite u Siriju, nećete iz nje izaći | WebTribune\nHome IZBOR Rusija upozorava Tursku i SAD: Ne ulazite u Siriju, nećete iz nje izaći\nPosted date: фебруар 07, 2016 In: IZBOR, SPEKTAR\nPošto su sirijske snage i njihovi saveznici potpuno okružili Alepo, najveći grad u Siriji, SAD i njihovi regionalni saveznici su se iznenada prilično zainteresovali za kopnene operacije u Siriji, pri čemu se podrazumeva američka podrška iz vazduha turskim i saudijskim kopnenim snagama.\nIako je logično da SAD i njihovi saveznici reaguju na pad njihovih zastupničkih snaga, oni navode da je dalja eskalacija konflikta u Siriji usmerena samo na „borbu protiv ISIS-a“.\nTako je Saudijska Arabija ponudila da pošalje kopnene snage u Siriju da se bore protiv ISIS-a uz navode da će najverovatnije sarađivati sa Turskom.\nTreba imati u vidu da su Turska i Saudijska Arabija glavni tvorci ISIS-a i njihovih zločinačkih aktivnosti u Siriji i Iraku.\nAgencija obaveštajnog departmana (DIA) je 2012. godine objavila dokument u kom govori o sirijskom konfliktu i usponu ISIS-a navodeći da postoji mogućnost uspostavljanja zvanične ili nezvanične salafističke kneževine u istočnoj Siriji (Hasaka i Der Zor) što je cilj podržavajućih sila koje žele da izoluju sirijski režim i spreče širenje šiitskog uticaja.\nDIA je tada navela da su sile koje podržavaju opoziciju Zapad, zalivske države i Turska, dok su Rusija, Kina i Iran na strani režima.\nSada je logično da mešanje podržavajućih sila u konflikt nema veze sa borbom protiv ISIS-a već sa spašavanjem onoga što je ostalo od zastupničkih terorista.\nRusija je čak optužila Tursku da planira napad na Siriju. Poptuno je jasno da SAD i njihovi saveznici koriste ISIS kao izgovor da bi se umešali i suočili se sa sirijskom i ruskom vojskom ili makar pružili sklonište svojim zastupničkim teroristima.\nSlično je bilo i sa takozvanom „tampon zonom“. Ona je osmišljena kao način da se teroristi lakše probiju kroz sirijsku teritoriju do Damaska dok NATO snage čuvaju vazdušni prostor.\nO ovom planu se čak raspravljalo i u političkim krugovima Vašingtona.\nObjašnjeno je da bi te tampon zone mogle da posluže i kao privremeni cilj, odnosno da se uspostavi neki vid konfederacije sa više autonomnih zona koja bi imala podršku međunarodnih mirovnih snaga.\nMeđutim, ovaj plan je pao u vodu sa ulaskom sirijskih snaga u Alepo uz pomoć ruskih vazdušnih snaga.\nSada je jedino moguće da dođe do ograničenog upada u severnu Siriju pre nego što sirijske, ruske i kurdske snage u potpunosti popune koridor Afrin-Džarabulus.\nTakođe se razmatralo i o planu da Turci napadnu Siriju na severu dok je Izraelci napadaju na jugu.\nJoš uvek nije u potpunosti isključena mogućnost da će Zapad pokušati da zauzme znatan deo sirijske teritorije na istoku, povezujući je sa teritorijom u Iraku.\nIpak, veruje se da će Sirija uspeti da uspostavi mir svuda širom svoje teritorije, likvidirajući zapadne zastupnike i stvarajući dodatne troškove za Tursku i Saudijsku Arabiju.\nNajgori scenario bi bio upad NATO snaga u severnu Siriju koji bi izazvao veliki otpor. U tom slučaju, zapadna vojska bi shvatila da nije superiorna na globalnoj sceni, što bi značajno uticalo na integritet Evropske unije i NATO saveza.\nKraj igre u Siriji se bliži, a Damask i njegovi saveznici moraju da se potrude da se ovaj najgori scenario ne dogodi.


U podgoričkom šoping molu Delta City u subotu je organizovano treće izdanje tematskog maskenbala Čudovišna žurka pod maskama. Tokom dvosatnog programa maske je predstavilo šezdeset mališana, a nakon predstavljanja učesnici su uživali u veseloj žurci i grupnim igrama koje su za njih pripremili Animatori Zabavljatori.\nO najboljim maskama odlučivao je žiri u čijem sastavu su bili: Nevena Vukanović, osnivačica NVO „Blago djeci“ i asistentkinja u nastavi, Janja Miljanić, učenica četvrtog razreda Osnovne škole „21. maj“, Jovana Knežević, učenica četvrtog razreda Osnovne škole „Milorad Musa Burzan“, Olivera Mentović, menadžerka za maloprodaju u kompaniji Studio Moderna, i Animatori Zabavljatori.\nTitulu Najstrašnije maske ponio je Balša Nikezić koji se maskirao u „Strašnog zombija“. Najoriginalniju masku imala je Jana Raković koja se maskirala u „Čudovišnu vješticu“ dok je titulu Najčudovišnije maske ponijela Sofi Vidić koja je bila „Strašna Snežana“. Žiri je dodijelio i tri specijalne nagrade maskama koje su na njih ostavile poseban utisak. Nagrađeni su Nevena Eraković, Hristina Pavićević i Andrej Rajović.\nPobjednici najčudovišnije maskarade u gradu osvojili su poklone koje su obezbijedili KidsLand, Dormeo Home i Atelje Manufaktura.\nČudovišnu žurku pod maskama organizovali su šoping mol Delta City i agencija Memento marketing i komunikacije.\nFoto: Jovana & Đorđe Photography\nU subotu, 30. marta, u podgoričkom šoping molu Delta City biće vrlo veselo i razigrano!\nVeliki broj mališana uživao u omiljenoj manifestaciji\nLjetnje kombinacije za dame sa oblinama


Ovo su najgore lozinke u 2019. :: Mozaik\nOvo su najgore lozinke u 2019.\n22.12.2019 21:23 | Postavio/la: Mirjana Dragaš\nU svom devetom godišnjem "Worst Passwords List" izvještaju, kompanija za upravljanje lozinkama SplashData pregledala je preko pet miliona lozinki koje su procurjele onlajn.\nKompanija je rangirala najgore lozinke i prikazala njihove pozicije u poređenju sa prošlom godinom (strelica pokazuje za koliko mjesta gore ili dolje se lozinkam pomjerila prema upotrebi u odnosu na prethodnu godinu).\nSplashData ističe da i pored velikog broja probijanja podataka, izlaganja korisničkih login i drugih privatnih podataka online, i dalje se primjećuje da ogroman broj ljudi koristi uobičajeno loše lozinke, prenosi B92. Firma preporučuje korišćenje password managera, kao i generisanje nasumičnih simbola, kako bi se obezbiedilo da se iste lozinke ne koriste na više sajtova.\nTop 10 lista najgorih lozinki je dostupna ispod, a kompletnu listu možete pronaći ovdje.


„Napravili ste ozbiljne greške“: Oštra kritika EU iz Norveške - Sputnjik Srbija\n00:28 07 Maj 2021\n„Napravili ste ozbiljne greške“: Oštra kritika EU iz Norveške\n12:36 26.04.2021 (osveženo 12:52 26.04.2021) Preuzmite kraći link\nGlavni zvaničnik norveškog ministarstva zdravlja Bjorn Inge Larsen optužio je Evropski centar za sprečavanje i kontrolu bolesti (ECDC) da je tokom pandemije napravio „ozbiljne greške“.\nPrema njegovim rečima, odluka birokrata u Briselu da drže granice otvorenim tokom pandemije kovida 19 je bila pogrešna, a za to je pružio i nekoliko dokaza.\nOn je podsetio na situaciju s početka 2020, kada je pandemija tek krenula, a kada su brojne zemlje EU odlučile da zatvore svoje granice ili pak uvedu veoma restriktivne mere za ulazak u zemlje Unije.\nMeđutim, onda se javila ECDC koja je saopštila da bi takva odluka mogla samo da pogorša situaciju sa pandemijom i praktično je odluku sabotirala.\n„Mnogo lepih stvari može da se kaže o Evropskom centru za kontrolu bolesti, ali su napravili ozbiljne greške tokom ove pandemije. Stalno su nam sugerisali da ne treba da imamo ograničenja za ulazak u evropske zemlje, a prilično smo sigurni da su ograničenja za ulazak jedno najvažnijih alata koje smo koristili“, rekao je Larsen, a preneo ga je nacionalni emiter NRK.\nTo je dovelo do toga da su zemlje EU morale da odustanu od zatvaranja ili od rigoroznih kontrola na svojim granicama, što je, prema Larsenovom mišljenju bilo pogrešno.\n„Po mom mišljenju, to je bilo potpuno pogrešno u ovoj pandemiji. Tri zemlje koje su se zaista usredsredile na granice, a to su Island, Finska i Norveška jesu jedine evropske zemlje koje su uspele da zauzdaju zarazu“, rekao je Larsen, prenosi Sputnjik internešenel.\nOn je podsetio da je Norveška jedno vreme potencirala stav da granice ipak ostanu zatvorene i tako je i bilo. Međutim, zemlja je morala da popusti pred pritiskom Brisela i granice su otvorene na leto 2020. Epilog je ogroman porast novozaraženih početkom jeseni, i to slučajeva koji su bili uvezeni.\nKada se ECDC suočila s kritikama njihov odgovor je bio: „Žao nam je... tada nije bilo dovoljno dokaza da bi smo podržali zatvaranje granica. Ali sada smo pažljiviji i preporučujemo zemljama da testiraju putnike koji ulaze, kao i da bi trebalo da postoji neka vrsta karantina za njih“.\nLarsen je pružio još jedan dokaz. Norveška koja je kontrolisala granice svoje zemlje ima 110.000 slučajeva virusa korona, dok Švedska koja nije imala dugo skoro nikakve mere ima preko jedan milion slučajeva i preko 14.000 smrtnih slučajeva. Taj broj u Norveškoj je malo iznad 730.\nBjorn Inge Larsen ranije je bio norveški direktor za zdravlje i bio je član odbora Svetske zdravstvene organizacije.\nNorveška, Ministarstvo zdravlja, Evropska unija, kovid 19, pandemija


Lideri zemalja EU pozvali na reviziju pravila za slobodno kretanje - UGLJEVIK.INFO\nLideri zemalja EU pozvali na reviziju pravila za slobodno kretanje\nLideri zemalja Evropske unije pozvali su na novu reviziju pravila za slobodno kretanje unutar EU do sredine juna, kako bi se dalje olaškala putovanja, ali i pozdravili preporuke za popuštanje restriktivnih mjera za ulazak građana trećih zemlja u EU.\nU nacrtu zaključaka drugog dana samita u Briselu, u koje je Tanjug imao uvid, lideri EU pozvali su na brzo stavljanje u funkciju dogovorenih digitalnih kovid sertifikata koji bi od 1. jula trabalo da postanu norma za slobodno putovanje unutra EU.\nLideri su se obavezali danas na donaciju još najmanje 100 miliona doza vakicna protiv kovid-19 do kraja godine, kako bi pomogli zemljama kojima su vakcine i dalje nedostupne.\nOni su konstatovali i poboljšanje ukupne epidemiološke situacije u Evropi i izneli očekivanja o postepenom ostvaranju društava.\nKada je riječ o vakcinaciji, u Evropskom savjetu konstatuju da je EU najveći izvoznik kovid-19 vakcina u svijetu i pozivaju na nastavak napora kako bi se obezbijedio globalni pristup potrebnim dozama.\n“EU i zemlje članice posvećene su ubrzanju raspodjele vakcina i planiraju da do kraja godine doniraju najmanje 100 miliona doza i pomognu razvoj proizvodnih kapaciteta”, navodi se u zaključcima samita lidera EU u koje je Tanjug imao uvid.\nŠta znači povećanje neoporezivog dijela dohotka: Poslodavci će, UMJESTO DRŽAVI, radniku dati 20 KM


Pripreme ze referendum u Srpskoj: Listiće štampa „Službeni glasnik RS“ | Banjaluka.net\nPripreme ze referendum u Srpskoj: Listiće štampa „Službeni glasnik RS“\nKomisija za provođenje referenduma u RS odlučila je na današnjoj sjednici da referendumske listiće štampa „Službeni glasnik RS“, potvrdio je član Komisije Vojislav Gligić.\nOn kaže da cijena koštanja štampanja nije precizirana, ali da će se svi troškovi održavanja referenduma uklopiti u planirani budžet od 1,4 miliona KM. Kako saznajemo, posao štampanja povjeren je „Službenom glasniku RS“ kako bi se izbjeglo raspisivanje javnog tendera, za šta nema vremena, budući da je referendum zakazan za 25. septembar.\nPočetak štampanja listića u ovom trenutku izgleda blagovremeno, budući da svi su svi ključni politički akteri u RS jedinstveno za održavanje referenduma. Međutim, teoretski se može desiti da je to bačen novac ako, hipotetički, „Službeni glasnik“ odštampa listiće, a Ustavni sud BiH 17. septembra promjeni svoju odluku o neustavnosti 9. januara kao Dana Republike.\nU političkim krugovima RS postoji razmišljanje da u tom slučaju ne bi bilo potrebe za referendumom.\nDok predsjednik RS Milorad Dodik poručuje da je cilj referenduma da pokaže kako je volja naroda jača od Ustavnog suda BiH, kritičari smatraju da se sve moglo uraditi i bez referenduma, tako što bi Narodna skupština RS uradila ono što planira da uradi i nakon izjašnjavanja građana – da izmjeni Zakon o praznicima RS i drugačije formuliše Dan Republike.\nPotpredsednik NDP i narodni poslanik Zdravko Krsmanović prvi je i za sada jedini u Savezu za promjene javno rekao da bi trebalo preispitati podršku opozicije održavanju referenduma u Srpskoj. Njegov partijski šef Dragan Čavić nije želio da komentariše stavove Krsmanovića, već nam je rekao da NDP ostaje pri odluci da referendum treba da bude održan.\nKrsmanović za „EuroBlic“ kaže da razlog omekšavanja njegovog stava prema referendumu nisu troškovi, „jer troškovi za neka izuzetno važna nacionalna pitanja ne treba da budu u prvom planu“. Kaže da je suština u tome što je Srbija rekla da ne podržava izjašnjavanje građana u RS.\n– Ja jesam glasao za referendum, nakon što u Parlamentu BiH nije prošao zakon o Ustavnom sudu BiH, kojim bi iz njega bili izbačene strane sudije. Donijeli smo odluku u cilju zaštite nacionalnog ponosa i sprečavanje poniženja srpskog naroda. Međutim, desio se momenat da Srbija nije podržala referendum, da nas je Evropska komisija pozvala da još jednom razmislimo, a referendum u RS počeo se povezivati sa mogućim referendumom o Herceg–Bosni, o prekrajanju Dejtonskog uređenja BiH. Očito je da se Milorad Dodik nije konsultovao sa Srbijom, a to ne smije da se dešava, kako zbog RS, tako i zbog posljedica koje bi mogla da ima naša matica – smatra Krsmanović.\nŠAROVIĆ: Ko ne digne ruku za izmjene tehničkog aspekta, podržava izbornu korupciju\nCRNADAK: Dodikove tvrdnje o stranačkim rejtinzima netačne, SNSD nikada nije stajao lošije\nKOMŠIĆ: Sastanak u Neumu dokaz da je Dodik potpuno normalizovao rušenje ustavnog poretka\nŠMIT: Izbori će se održati u jesen ove godine, sa novim zakonom ili bez njega\nBanjac – Dačić: Republika Srpska – garant opstanka srpskog naroda u BiH\nPALMER I AJHORST U NEUMU: Dobro smo počeli, atmosfera je pozitivna\n“Oči u oči – objektivno”: Gost emisije Dušica Runić


Može li Srbija u Evropu bez NATO članstva?\nDeklaracijija o neutralnosti ne znači da ćemo usporiti naš prijem u EU, poručuju iz Koštunicinog DSS-a. Da li bi ovaj još uvek stranački stav pretočen u državnu politiku, mogao usporiti pristupanje Srbije EU?\nNakon što je DSS na jučerašnjoj sednici Glavnog odbora usvojila Deklaraciju o vojnoj neutralnosti Srbije, u kojoj se navodi da ona predstvalja najbolji i najpouzdaniji način za očuvanje državnog suvereniteta, kao i da bi pristupanje NATO paktu obavezalo državu da učestvuje u ratovima koji nisu u njenom interesu, ograničilo nezavisnost i slobodu njenog odlučivanja i ugrozilo živote građana, postavlja se pitanje kakve bi konsekvence mogle proizaći po Srbiju iz ovakvog dokumenta. Pre svega, otvara se dilema da li bi ovaj još uvek stranački stav eventualno pretočen u državni program usporio pristupanje Srbije EU, imajući u vidu da nijedna zemlja bivšeg istočnog bloka nije ušla u Uniju a da prethodno nije bila članica severnoatlantske alijanse\nUsvajanje deklaracije o vojnoj neutralnosti Srbije isključivo je iskazivanje stranačkog stava kažu u DSS. I podvlače navod iz ovog dokumenta da niko ne može, niti ima pravo da donese odluku o pristupanju Srbije bilo kom vojnom savezu bez saglasnosti građana. Portparol ove partije Andreja Mladenović smatra da je članstvo u NATO programu Partnerstvo za mir dovoljan i optimalan vid saradnje sa sevrenoatlantskom alijanskom, te da ne postoji obavezujući dokument koji kao uslov za članstvo u EU navodi prethodno članstvo u severnoatlantskoj alijansi.\n“Pridruživanje EU nije direktno vezano za članstvo u NATO paktu. To nijedan dokument EU o pridruživanju ne propisuje kao uslov za ulazak u EU. Neke države članice EU nisu i članice NATO pakta. Deklaracijija o neutralnosti ne znači da ćemo usporiti naš prijem u EU. Naravno, EU je ta koja propisuje uslove I Unija je ta koja će ubrzati ili usporiti naš ulazak. Naravno, i mi sami u skladu sa onim što se od nas očekuje, a mi to ispunjavamo ili ne ispunjavamo.Ali, prevashodno je to politička odluka EU da li će nas brže ili sporije primiti”.\nS druge strane u DS kažu da pitanje evropskih i atlantskih integracija nije partijsko pitanje koje se rešava na glavnim odborima stranaka, već isključivo državno. Portparol DS-a Jelena Marković ističe da je dilema da li Srbija treba da bude članica NATO saveza nametnuta, tim pre što Srbija još nije počela da ispunjava ni obaveze vezane za program Partnerstvo za mir:\n“Hipotetički moguće je da se jedna zemlja opredeli samo za jedan vid integracija, ali nisam sigurna da je to i najpametnije naročito za male zemlje sa skromnim vojnim budžetom, sa nerešenim teritorijalnim pitanjima kao što je Srbija, i možda bi sa ozbiljnim informisanjem javnosti došli do zaključka da je možda veći interes Srbije da bude unutar NATO pakta i ima ozbiljnije bezbednosne garancije. Iskustva zemalja istočnoevropskog bloka pokazuju da one imaju stabilniju, efikasniju i bolju odbranu sa znatno manjim izdvajanjima iz budžeta od trenutka kada su ušli u NATO”.\nI upravo ostaje nepobitno da nijedna od zemalja bivšeg istočnog bloka nije postala članica EU, a da prethodno već nije bila članica NATO pakta, a ova činjenica otvara pitanje da li će pre svega EU imati identičan stav i kada je reč o prijemu Srbije. Dušan Lazić iz Saveta za spoljnu politiku Ministarstva inostranih polova kaže da su zemlje istočnog bloka nakon propasti varšavskog ugovora morale temeljno da menjaju bezbednosno vojnu orijentaciju, dok je potpuno drugačiji slučaj sa zemljama bivše Jugoslavije koja je imala specifičnu poziciju saradnje sa oba vojna bloka.\n“Ne bi trebalo odmah automatski taj zaključak prenositi i na nas, a ja mislim da će tako reagovanje biti što se tiče zapadnih integracija, EU, što se tiče najačih zapadnih zemalja i krajnjoj liniji samog NATO pakta”.\nVojna neutralnost je pojam koji pripada davno prošlim vremenima pogotovu ako se ima u vidu da je Srbija već članica programa Partnerstvo za mir ističe vojni analitičar Zoran Dragišić i podvlači.\n“To u ovom trenutku može uneti vrlo veliku konfuziju u celokupan sistem nacionalne bezbednosti, s obzirom da smo mi ušli i u program Partnerstvo za mir i da evroatlantsko opredeljenje u ovoj zemlji postoji već sedam godina. Mislim, da deklaracija o vojnoj neutralnosti ni na koji način neće doprineti položaju Srbije. Naprotiv”\nDušan Lazić na posletku zaključuje da kada je reč o vojnom položaju Srbije, stranke mogu zauzimati različite pozicije, ali da je sasvim drugo pitanje državna politika koja se tiče međunarodnog položaja zemlje.\n“Neće biti logično da jedina zemlja u regionu koja nije članica NATO pakta bude Srbija. Milsim da će u krajnjoj liniji stav da Srbija postane članica NATO saveza prevladati i kod nas”


Vi ste ovdje:Home»Extra»Promo»Telekom Srbija predstavio serije publici u Dubrovniku\nDubrovnik, 09. jun 2022. godine – Najvažniji festival TV industrije u ovom delu Evrope koji okuplja profesionalce iz celog sveta, NEM Dubrovnik, ugostio je kompaniju Telekom Srbija kao najvećeg proizvođača serijskog sadržaja u regionu. Telekom Srbija je, u okviru glavnog programa festivala, predstavio svoju produkciju sa kratkim pregledom osam najpopularnijih autorskih serija, a posetioci festivala imali su priliku da pogledaju i premijere nove igrane serije ove kompanije „Zlatni dečko“ čija je filmska verzija već postigla odličan uspeh u Srbiji, kao i seriju „Šetnja sa lavom“, savremenu priču koja će doneti pravo osveženje na male ekrane.\n„Telekom Srbija je za kratko vreme postao najveći proizvođač TV sadržaja u regionu, i na taj način uneo je velike promene u filmsku i serijsku produkciju u Srbiji i okolnim zemljama. Naša ambicija je da kvalitetnom i raznovrsnom ponudom postanemo regionalni lider u domenu multimedije i nastavimo sa uspešnom internacionalizacijom naših serija širom sveta promovišući Balkan kao plodno tlo za proizvodnju kvalitetnog sadržaja“, izjavio je generalni direktor Telekoma Srbija, Vladimir Lučić.\nNastup srpske kompanije izazvao je veliko interesovanje učesnika i posetilaca festivala, a reakcija publike na predstavljen sadržaj potvrdila je vrhunski kvalitet koji se već duže vreme pripisuje serijama iz produkcije Telekoma Srbija, koja okuplja najveća imena srpske i regionalne kinematografije.\nPored popularnosti kod publike širom Balkana, serijski sadržaj Telekoma Srbija postiže i zapažene internacionalne uspehe, te su se neki od najgledanijih naslova ove kompanije već našli u ponudama striming platformi u Evropi, SAD-u, Latinskoj Americi, kao i na Bliskom Istoku i Indiji. Isto tako, pozitivne reakcije na serije Telekoma Srbija nisu izostale ni na trodnevnom festivalu u Dubrovniku. Među stotinama učesnika NEM-a, Telekom Srbija izdvojio se izuzetnom ponudom, kojom je potvrdio svoju poziciju u domenu produkcije vrhunskih serija u regionu i pokazao da je spreman da parira najvećim TV produkcijama sveta.


Rukometna mladost regiona okupiće se na jednom mjestu. Oko 300 rukometaša i rukometašica uzrasta devet i deset godina pokazaće šta su do sada naučili u svojim klubovima. Iako u školi rukometa Banjaluka, koja je organizator turnira ističu da rezultat nije u prvom planu, mališani očekuju da ponove prošlogodišnji rezultat.\n"Bili smo prvi i tada smo bili najbolji. Očekujem i ove godine da osvojimo prvo mjesto", kaže jedanaestogodišnji Ivan Simić.\n"Rezultat nije u prvom planu, ali kada uzmemo sve te klince i kada oni izađu na teren, oni pokazuju jednu drugu stranu. Vole da se takmiče, da se nadmeću, ali sve u domenu fer pleja", naglašava trener Damir Janković.\nJanković ističe važnost sportske socijalizacije djece, a ovakav vid druženja, kroz igru na parketu, veliko je iskustvo za svakog budućeg rukometaša.\n"Bitno je da se druže, bitno je da se nadmeću, bitno je da se takmiče, i da pobjede i da izgube. Ali sve u sportskim okvirima", dodaje Janković.\nBanjaluka je prepoznatljiva po rukometu, a organizatori se nadaju da će i njihova škola iznjedriti buduće asove ovog sporta. Prošlogodišnji tunir se pokazo kao pun pogodak, pa vjeruju da će i ove godine ispuniti očekivanja svih koji u subotu dođu u sportsku dvoranu Borik.


Mjerenje vremena "A la turca" - Wikipedia\nMjerenje vremena "A la turca"\n(Preusmjereno sa A la turca)\nMjerenje vremena "A la turca" je metoda mjerenje vremena sa kojim se sati počinju odbrojavati od trenutka zalaska sunca, a ne od ponoći, kao kod savremenog računanja vremena. Mnoge sahat-kule u Bosni i Hercegovini su imale, a neke još uvijek imaju, satne mehanizme koji mjere vrijeme po a la turca metodi.\nPo ovoj metodi mjerenja vremena 12 sati pada tačno na zalazak sunca, tako da je 1 sat zapravo jedan sat poslije zalaska sunca. Pošto je zalazak sunca u toku godine neujednačen, satovi sa a la turca mehanizmima su zahtijevali konstantnu kontrolu i baždarenje. Iz tog razloga, obično uz sahat kulu je postojala muvekithana, prostorija s osnovnim astronomskim instrumentima koji su korišteni za tačno izračunavanje pozicije Sunca. Osoba koja je bila zadužena za tačnost sata se zvala muvekit.\n1989. Pašić, Amir, Prilog proučavanja islamskog stambenog graditeljstva u Jugoslaviji na primjeru Mostara, Koliko je stara stambena arhitektura Mostara autohtona pojava, doktorska disertacija, Zagreb, 1989.\nPreuzeto iz "https://bs.wikipedia.org/w/index.php?title=Mjerenje_vremena_%22A_la_turca%22&oldid=2094409"\nPosljednja izmjena dana 18 april 2013 u 17:48\nOva stranica je posljednji put izmijenjena na datum 18 april 2013 u 17:48.


pink.rs | Na ulicama srpske prestonice 25 autobusa najnovije generacije\nNa ulicama srpske prestonice 25 autobusa najnovije generacije\nKompanija Arriva Litas predstavila je danas 25 novih autobusa sa motorima standarda evro 6 najnovije generacije, koji će saobraćati u okviru javnog gradskog prevoza u Beogradu.\nAutobusi opremljeni dizel motorima najnovije generacije doprinose smanjenju emisije azotnih oksida do 67 odsto u poređenju sa evro 5 motorom.\nNova vozila odlikuju savremeni klimatizovani sistemi i monitori za pružanje informacija, a kapacitet autobusa je 26 sedećih i 84 stajaćih mesta. Moderno opremljeni autobusi saobraćaće na linijama gradskog saobraćaja u Beogradu, a odlikuju ih dizel motori koji doprinose i kontroli potrošnje goriva.\nNa taj način, osim sigurnog i udobnog prevoza putnika, javni gradski prevoz u prestonici dobiće i na održivosti i ekonomičnosti. Kompanija Arriva Litas, deo Deutsće Bahn-a, globalnog lidera u oblasti usluga transporta i logistike, proširila je vozni park u Beogradu i uvela u gradski saobraćaj 25 novih autobusa.\nNova vozila su predstavljena na ceremoniji koja je održana u poslovnoj jedinici kompanije Arriva Litas u Beogradu, saopštila je kompanija. Svi autobusi imaju i rampu za invalidska kolica, čime će ulazak osoba sa invaliditetom biti znatno olakšan.\n- Kao kompanija koja je posvećena unapređenju kvaliteta prevoza putnika, konstantno radimo na zadovoljenju potreba svih korisnika, sa fokusom na bezbednost, brigu o životnoj sredini i primenu novih tehnologija. Nakon što smo u saobraćaj uveli prvo vozilo sa evro 6 motorom proizvedeno u Srbiji, nastavljamo sa daljim unapređenjem kvaliteta prevoza sa novih 25 vozila koje odlikuju motori najnovije generacije - istakao je generalni direktor kompanije Arriva Litas Dejan Bogunović.\nU skladu sa globalnom Arriva strategijom "Putovanje do zelene destinacije", čiji je cilj ušteda resursa u četiri segmenta - voda, gorivo, otpad i energija, dopunom voznog parka u Srbiji dajemo i doprinos u očuvanju okoline i poboljšanju kvaliteta života građana, rekao je on.\nVozni park Arrive ima 20 vozila vozila sa evro 6 motorom. Novi savremeno opremljeni autobusi su marke Temsa Avenue LF (low floor) 8, vodećeg turskog proizvođača, koji je u Srbiji prisutan od 2006. godine, a koje zastupa Mašinopromet i koji je putem tendera ponudio najbolje uslove.\nDopunjeni vozni park kompanije Arriva omogućiće modernizaciju procesa rada u javnom gradskom saobraćajnom sistemu, pružajući siguran, tačan prevoz i visoki kvalitet usluga za sve putnike.\nAutobusi su nezamenljiv deo rešenja problema zakrčenja saobraćaja u urbanim sredinama. Bez autobusa, zakrčenja u centrima gradova bila bi 21 odsto veća u vreme špica.


Faktor | U Strateškom kompasu EU-a podrška suverenitetu i teritorijalnom integritetu BiH\nVIjeće ministara EU (Arhiva)\nU Strateškom kompasu EU-a podrška suverenitetu i teritorijalnom integritetu BiH\n21.03.2022. / 22:57\nZapadni Balkan dobio je mjesto u Strateškom kompasu Evropske unije (EU) koji je objavljen u ponedeljak, 21. marta.\n- Sigurnost i stabilnost na cijelom Zapadnom Balkanu još nije potpuna, također zbog sve većeg stranog miješanja, uključujući kampanje manipulacije informacijama, kao i zbog potencijalnog prelivanja iz trenutnog pogoršanja evropske sigurnosne situacije - navodi se u dokumentu.\nStrateški kompas je buduća vojna strategija Evropske unije, prenosi Radio Slobodna Evropa.\nS njim se države članice dogovaraju oko zajedničke strateške vizije o ulozi Unije u sigurnosti i odbrani i obavezuju se na niz konkretnih i širokih smjernica za postizanje ovih ciljeva u narednih 5-10 godina. Kako se zvanično objašnjava, imajući ovaj cilj na umu, "EU prvo treba da procijeni svoje specifično strateško okruženje i prioritete".\nMinistri vanjskih poslova zemalja članica EU-a su dali zeleno svjetlo Strateškom kompasu na sastanku koji je održan 21. marta, a u toku ove sedmice na samitu će lideri država i vlada EU-a dati formalnu potvrdu.\nBosna i Hercegovina, kao i dijalog Srbije i Kosova se posebno spominju u Strateškom kompasu.\nKada je riječ o BiH, navodi se da je od posebnog interesa da se podrži suverenitet, jedinstvo i teritorijalni integritet Bosne i Hercegovine, "zasnovan na principima ravnopravnosti i nediskriminacije svih građana i konstitutivnih naroda", kao što je propisano Ustavom Bosne i Hercegovine, kao i reformski proces na svom evropskom putu.\nPrema Strateškom kompasu, proces pregovora o normalizaciji odnosa Prištine i Beograda "treba unaprijediti".\n- Opipljiv napredak u vladavini prava i reformama zasnovanim na evropskim vrijednostima, pravilima i standardima treba da se nastavi, a evropska perspektiva je strateški izbor, od suštinskog značaja za sve partnere koji teže članstvu u EU - navodi se u dijelu Strateškog kompasa koji se odnosi na Zapadni Balkan.\nStrateški kompasEvropska Unija\nU Vijećnici otvorena izložba "Nacionalno blago Bosne i Hercegovine"


Početna » Društvo » Vučić na otvaranju petlje Batajnica: Urađeno 3,5 kilometara saobraćajnice za 8,8 miliona evra\n„Urađena su 3,5 kilometra saobraćajnice za 8,8 miliona evra, a bilo je dogovoreno 9,6 miliona evra. Prvi put da smo zbog rada nadzornog organa i korektnosti izvođača, kopmapnije ‘Štrabag’, uspeli da napravinmo nešto i pre roka i za manje novca i da kompletan putni objekat ima sve dozvole“, rekao je na otvaranju saobraćajne petlje predsednik Srbije Aleksandar Vučić.\n„Završetak projekta je važan za Zemun i sva zemunska naselja, kao i za sve opštine koje se naslanjaju na ovu saobraćajnicu“, rekao je on.\n„Otvaranje ove petlje znači realni potencijal za proširenje industrijske zone“, rekao je Kovačević.\nDodao je da je u planu izgradnja saobraćajnice Zemun Polje-Ugrinovci, izgradnja nadvožnjaka preko pruge u Batajnici, proširenje Batajničkog druma, izgradnja fabrike za preradu otpadnih voda, izgradnja primarne kenalizacione mreže, rekonstrukcija kompletne vodovodne mreže u naselju Šangaj. U planu je, kako je rekao, i rekonstrukcija ambulante loklanog doma zdravlja, proširenje groblja, a pokrenuta je i inicijativa za izgradnju sportske hale i srednje škole u Batajnici.\nZa koji dan počinje rekonstrukcija puta Donji Milanovac-Kladovo\nPredsednik Srbije Aleksandar Vučić najavio je da za koji dan počinje rekonstrukcija puta Donji Milanovac-Kladovo, u dužini od 60 kilometara.\nCilj je, kako je danas rekao u Batajnici, da se obnovom tog veoma oštećenog puta, poveća dolazak turista u Kladivo, Negotin i Donji Milanovac, ali i da se ljudi iz tog kraja, koji rade u inostranstvu, a koji žele da se vrate, imaju gde da se vrate.\nVučić je dodao da će obnova te saobraćajnice biti važna i za dovođenje novih investicija.\nVitamini za penzionere išli po hitnoj proceduri zbog korone\nPredsednik Srbije Aleksandar Vučić izjavio je danas da je nabavka vitamina i minerala za penzionere morala da bude sprovedena po hitnoj proceduri jer je u toku pandemija korona virusa i jer je bilo neophodno da se ojača imunitet najstarije populacije.\nNapravio sam lapsus sa datumom izbora, uhvatili su se za to, besposlen pop i jariće krsti\nPredsednik Srbije Aleksandar Vučić izjavio je danas da je napravio „lapsus“ kada je rekao da prošle godine nisu bili izbori već je mislio da godinu dana ranije, ali „to su razumeli svi koji to žele“, navodeći da njemu izbori nisu važeni već šta će ostati iza njega urađeno.\n„Ali kako kažu u izreci – besposlen pop krsti jariće“, rekao je Vučić, prilikom otvaranja petlje Batajnica, povodom komentara zbog njegove izjave u intervjuu TV Pink kada je rekao da novac nije deljen zbog izbora navodeći da ih prošle godine nije bilo.\nOn je naveo da je normalno da neko ko puno radi i pogreši kad nešto kaže pa se to može desiti i više puta tokom jednog dana, ali su se njegovi politički protivnici „uhvatili za nešto što je najgluplje i nema suštine“.\nKako je dodao, „njihovi snovi su drugačiji, samo pokušavaju da me lično napadu i uvrede“.\nGovoreći o nabavina vitaminima, koji će biti podeljeni u paketima penzionirima, on je naveo da su kupljeni od devet proizvođača a ne jednog.\n„Zašto se ministar zdravlja ili neko iz RFZO nije javio nego ja, do svih ljudi koji su u nabavci učestvovali. Pitam se zašto sam ja morao da im odgovoram na napade“, rekao je Vičić.\nOn je rekao i da su „pripadnici bivšeg režima kroz svoje medije prosuli čitavu sagu o njegovoj vakcinaciji ali nisu o tome kako su govorili da nemamo vakcinu i nisu ništa od svojih miliona priložili za nabavku“.\n„Neko je i vama obezbedio vakcinu a vi niste mrdnuli osim što ste u svojm tajkunskim medijima vodili kampanju protiv vakcinacije“, rekao je Vućić.\nKomentarišući tvrdnju Inicijative „Ne davimo Beograd“, o „fantomskoj kol centru sa kog su građani pozivani tokom izbora“, on je upitao „šta je problem ako neko pozove pristojno i pita građane“, navodeći da se to „radi u svim zemljama sveta“.\n„Oni (politički protivnici) žele da se prekine svaka komunicija sa građanima jer nemaju partijsku infostrukturu“, rekao je Vučić.\nKako je dodao, organizacija CRTA „je poznata po svojoj pristrasnosti, to su politički aktivisti stranka nekadašnjeg DOS-a“.\n„Ali niko ne sme da ugrozi njihovu bezbednost i boriću se protiv svake izjave bilo odake dođe ako predstavlja pretnju ili ih uvredi“, rekao je Vučić.\nPredsednik Srbije Aleksandar Vučić izjavio je danas da će se slušati Krizni štab za borbu protiv korona virusa, oko odluka o tome kada će đaci redovno da krenu u školu.\n„Mogu samo da kažem da ćemo slušati Krizni štab. Oni znaju kakva je situacija u bolnicama i oni će odlučiti da li će đaci ponovo redovno da idu u školu i da li će se i ostali objekti otvoriti. Na nama je da ih slušamo“, rekao je Vučić na otvaranju Petlje Batajnica na auto-putu E75.\nVučić je naglasio da su brojevi koji pokazuju epidemiološku situaciju u Srbiji „bolji“, ali još uvek nisu dovoljono dobri.\n„Brojke su bolje, ali i dalje nisu dovoljno dobre. Mnogo je manje zaraženih i u Beogradu, a smanjuje se i u Nišu, Novom Sadu i Kragujevcu“, rekao je on.\nProblem je u manjim mestima, „jer su tamo brojevi isti“, dodao je predsednik.\nVučić je napomenuo da postoje „pogrešna tumačenja“ brojeva i da zato to treba da radi Krizni štab.\n„U nekim medijima vidim pogrešno tumačenje. Porede utorak sa ponedeljkom, pa kažu ‘poraz brojeva’, a ne razumeju da u ponedeljak dođu rezultati pola dana od nedelje, a nedeljom ljudi ne vole toliko da se testiraju“, rekao je on.\nAleksandar VučićbatajnicalapsusPenzionerisaobraćajna petljaŠkolavitaminiđaciBeograd\n16 reagovanja na “Vučić na otvaranju petlje Batajnica: Urađeno 3,5 kilometara saobraćajnice za 8,8 miliona evra”


Telenor nudi prepaid pristup Internetu | PC Press\nTelenor nudi prepaid pristup Internetu\n3. mart 2009. 7. avgust 2017. Marko Herman\nKompanija Telenor nudi jednostavan način za pristup Internetu bez ugovorne obaveze – Telenor prepaid Internet. U okviru ovog paketa korisnici dobijaju USB modem, prepaid Internet karticu i mogućnost da izaberu jednu od tri ponuđene dopune: malu, koja omogućava preuzimanje 50 megabajta podataka, srednju 250 i veliku – 1 gigabajt. Sve to mogu da iskoriste u roku od dva meseca od dana kupovine paketa.\nTelenorov 3G signal, koji obezbeđuje brz Internet, danas stiže do gotovo 40 odsto stanovnika Srbije u 170 gradova i manjih mesta. Krajem 2008. godine u Srbiji je više od 2,6 miliona ljudi koristilo računar, dok je broj onih koji su koristili Internet iznosio više od dva miliona.\nPogledajte uslove korišćenja i cene Telenor prepaid Interneta.\nTagovi: 3G, Internet, Telenor\n← MSI: novosti sa Cebit-a\nHP isporučio najviše servera u četvrtom kvartalu 2008. →


Ovaj forum obuhvata odabrane teme o razvoju finansijskog sektora i pristupu finansijama. On naglašava pitanja od nacionalnog značaja za poslovanje. Takođe, pruža informacije o aktuelnim reformama i istražuje nove političke inicijative za poboljšanje pristupa finansijama, mobilizaciju domaće štednje, jačanje upravljanja rizikom, kao i efikasnu regulaciju ovog sektora - dovođenjem u ravnotežu ciljeva stabilnosti sa potrebama rasta.\nSmernice i zaključci\nProstor za regulativu\nPratite trendove putem vesti i članaka iz oblasti ekonomije\nKliknite ovde za arhivu vesti >>>\nU Srbiji rade mnoge organizacije posvećene poboljšanju ekonomske politike, poslovnog okruženja i kvaliteta života. Kliknite ovde da saznate više o ovim organizacijama i njihovim aktivnostima. >>>\nUSAID-ov Projekat za bolje uslove poslovanja, koji sprovodi firma Cardno Emerging Markets USA, predstavlja petogodišnju inicijativu koja je sa radom počela u januaru 2011. Svrha ovog projekta je da pruži pomoć Vladi Srbije u poboljšanju konkurentnosti srpske privrede u celini, a posebno preduzeća iz privatnog sektora. >>>


Uskoro dogovor o vlasništvu nad zemljištem Luke Beograd - Gradjevinarstvo.rs\n04.03.2009. | Politika\nSpor između „Vorldfina” i Beograda bio je jedna od ključnih tačaka prošlogodišnje predizborne kampanje koalicije Za evropsku Srbiju i Dragana Đilasa, tada kandidata za gradonačelnika Beograda.\nOni su tvrdili da grad ne može da se odrekne zemljišta, ali i da će sve biti rešeno u sudskom sporu. Pošto je sud po treći put doneo odluku u korist „Vorldfina”, ostavljajući grad bez i jednog kvadratnog metra od 75 spornih hektara, odlučeno je da treba ići na dogovor.\nOn podrazumeva da Beogradu pripadne 55 hektara zemljišta, a da „Vorldfin” može da krene u projekat izgradnje novog grada za oko 30.000 stanovnika koji će projektovati Danijel Libeskind, jedan od najpoznatijih svetskih arhitekata. („Politika” je u jučerašnjem broju objavila intervju sa Libeskindom). Radovi bi trebalo da počnu do kraja godine.\nGeneralni urbanistički plan Beograda je 1972. godine predvideo da lučka i industrijska postrojenja do 2021. godine budu iseljena s prostora od Dorćolske marine do Pančevačkog mosta. Bilo je predviđeno da luka bude iseljena ili u Velikoselski rit ili u Krnjaču na lokaciju zvanu Reva 2.\nIzmene plana iz 2003. godine su potvrdile da treba promeniti namenu područja na kome se nalazi luka i bliže okoline, a kao moguće novo mesto za luku tada je određen samo prostor u Krnjači na levoj obali Dunava. U ovom trenutku Dragan Đilas, gradonačelnik Beograda, skloniji je ideji da prestonica ne pravi novu luku nego da koristi pančevačku uz neophodne izmene.


18-05-2019 22:58 Srbija Ekonomija\nOd ranog jutra u Luku Novi Sad i danas stižu tegljači koji vuku barže sa cevima za Turski tok, a dalje nastavljaju put za Šajkaš, pa za Titel i dalje.\nAgenciji za energetiku Srbije prošle godine stigao je zahtev „Gastransa” za izgradnju deonice Turskog toka kroz Srbiju.\nU „Gastransu” 49 odsto vlasništva ima „Srbijagas” ima 49, a 51 ruski „Gasprom”.\nAgencija je u novembru preliminarno donela pozitivno rešenje u skladu sa srpskim Zakonom o energetici. Rešenje je usklađeno sa Trećim energetskim paketom Evropske energetske zajednice.\nU finansiranju izgradnje nacionalnog magistralnog gasovoda akcionari „Gastransa” - „Srbijagas” i „Gasprom”, učestvovaće sa 30 odsto, a ostalo će biti projektno finansirano.\nPročitajte OVDE kako su Nemci preveslali Brisel i Vašington.


Američki senatori odlično znaju da su na „stop listi“ za ulazak u Rusiju - 28.08.2019, Sputnik Srbija\nAmerički senatori odlično znaju da su na „stop listi“ za ulazak u Rusiju\nAmerički senatori Ron Džonson i Kris Merfi, koji su izjavili da su im odbijene vize za ulazak u Rusiju, dobro znaju da se nalaze na ruskoj „stop listi“, rekla... 28.08.2019, Sputnik Srbija\n15:50 28.08.2019 (Osveženo: 16:04 28.08.2019)\nAmerički senatori Ron Džonson i Kris Merfi, koji su izjavili da su im odbijene vize za ulazak u Rusiju, dobro znaju da se nalaze na ruskoj „stop listi“, rekla je portparolka Ministarstva inostranih poslova Rusije Marija Zaharova.\n„Američki senatori, ta dvojica, znaju odlično da su na ruskom spisku lica kojima je zabranjen ulazak u našu zemlju, ali on nije zabranjen tek onako, nego isključivo kao odgovor na to što je Vašington uveo neosnovane restrikcije protiv značajnog broja članova Federalne skupštine Ruske Federacije“, rekla je Zaharova na konferenciji za novinare.\nOna je skrenula pažnju na okolnosti koje američki senatori pokušavaju da sakriju od sopstvenih birača.\n„Mnogo puta smo predlagali Vašingtonu da se svi članovi zakonodavnih organa obe zemlje izuzmu iz svih ograničenja putovanja, kako bi se samim tim ukinuo makar jedan faktor koji ometa naše bilateralne odnose“, navela je Zaharova.\n„I ne samo to, američki senatori su obećali da će doprineti realizaciji takve inicijative. A šta vidimo u praksi? U praksi vidimo da oni ništa nisu preduzeli, videli smo cirkusku predstavu, u čijoj je osnovi manipulisanje javnim mnjenjem kroz davanje neverodostojnih informacija“, zaključila je Zaharova.\nSenator republikanac Ron Džonson je 26. avgusta saopštio da mu je Rusija odbila vizu. Ruska ambasada u SAD je saopštila da joj se senator nije obratio za dozvolu za putovanje u Rusiju.\nMinistarstvo inostranih poslova Rusije je kasnije objasnilo da je senator na ruskoj „stop-listi“ i da mu je to poznato. Nakon toga je još jedan predstavnik Senata SAD, demokrata Kris Marfi, saopštio da mu je odbijena ruska viza.


Kosovski Klub za spoljnu politiku ocenio je da zbog narušene slike Kosova u svetu nakon izveštaja Dik Martija, mogu doći u pitanje strane investicije kao i ekonomski razvoj zemlje.\nKlub je pozvao buduću Vladu da promeni pristup prema stranim investitorima i međunarodnim finansijskim organizacijama.\nKako bi Kosovo popravilo imidž u svetu i neutralisalo loše efekte Martijevog izveštaja, potrebno je da ima kompetentnu i kredibilnu Vladu, kažu predstavnici ovog foruma.\nU toku poslednjih deset godina kosovskim institucijama nedostajala strategija za promociju stranih investicija, tvrde u Klubu za spoljnu politiku.\nU njihovom poslednjem izveštaju “Korumpirana vlada ili strane investicije”, oni ocenjuju da je u toku poslednjih deset godina kosovskim institucijama nedostajala strategija za promociju stranih investicija, a nakon objave izveštaja Dik Martija, ekonomska kriza u zemlji, kako kažu, još više je produbljena.\nIzvršni direktor Kluba za vanjsku politiku, Yll Hoxha, naglasio je da je od velikog značaja da kosovske vlasti promene pristup i ponašanje prema stranim investicijama.\n“Sa takvom slikom, Kosovo rizikuje proces stvaranja države, a unutar toga ono takođe osporava i političke dimenzije, odnosno, povlačenje stranih investicija koje su neophodne za ekonomiju Kosova”, kazao je Hoxha.\nKompenzacija budžetskog deficita\nOn je upozorio da će, zbog koraka koje je Vlada Kosova poduzela do sada u oblasti ekonomije, buduća vlada biti primorana da iskoristi lokalna sredstva kako bi kompenzirala budžetski deficit koji je nastao zbog kapitalnih investicija kao što je autoput Vermica-Merdare, ali i zbog povećamja budžeta.\nHoxha je naglasio da Vlada Kosova mora pažljivo da tretira lokalna sredstva i da poduzme adekvatne korake u vezi privatizacije Pošte, te koncesije energetskih resura kao i turištičkih resursa na Brezovici.\nDa bi privukli interes stranih investitora tokom ovih procesa, potrebno je da im se ponudi ubrzana procedura za investicije, ocjenjuje ekonomski ekspert Berat Rukiqi.\n“Pristup treba da bude sledeći: transparentan, odluke trebaju biti donete brzo, bez stvaranja dodatnih procedura koje bi zasmetale proces, i istovremeno, to treba biti prioritet za Vladu tokom ove godine”, navodi on.\nA što se tiče vladinih prioriteta, prema predstavnicima Vlade u ostavci, za sada je to povećanje plata radnika. Prošlog meseca taj plan ipak nije uspeo zbog nesporazuma između Vlade i MMF.\nHoxha je naveo posledice koje mogu izazvati dalje ekonomsko pogoršanja odnosa između Kosova i međunarodnih finansijskih mehanizama.\n“Sa istom tvrdoglavošću u vezi budžeta koji prevazilazi kapacitete, Kosovo rizikuje odnose sa Međunarodnim monetarnim fondom, sa Svetskom bankom i Evropskom komisijom, što podrazumeva gubitak velikih mogućih fondova koji u budžet Kosova pristižu kao donacija”, kazao je on.


Protest ekstremista u Indoneziji: Misice, obucite se\nOrganizatori takmičenja potvrdili su da će se 137 devojaka koje se nalaze u konkurenciji na bini, umesto u dvodelnom kupaćem kostimu, pojaviti u jednodelnom, s tim da će preko gornjeg dela tela takođe nositi maramu ili indonežanski sari\nTrendovi 11.06.2013. - 02:03h\nNa izboru za mis sveta 2013. godine devojke neće moći da izađu na binu u bikiniju\nLepe ste i obučene!\nTakmičarke na izboru za mis sveta koje će se ovog septembra u Indoneziji takmičiti za prestižnu titulu izgleda neće moći da se predstave u bikiniju, kako ne bi povredile verska osećanja ljudi u ovoj muslimanskoj zemlji.\nOrganizatori takmičenja potvrdili su da će se 137 devojaka koje se nalaze u konkurenciji na bini, umesto u dvodelnom kupaćem kostimu, pojaviti u jednodelnom, s tim da će preko gornjeg dela tela takođe nositi maramu ili indonežanski sari.\n- Ovo je sasvim opravdano u državi koja preferira jednodelne kupaće kostime - rekla je predsednica organizacije izbora za mis sveta, 72-godišnja Džulija Morli.\nIndonežanski mediji javljaju da se nekoliko konzervativnih grupa izjasnilo protiv održavanja ovog takmičenja, ističući bikinije kao glavni problem. Ministar turizma Sapta Nirvandar potvrdio je da je vlada poslala pismo organizatorima u kojem se traži da se ne odstupa od indonežanske tradicije. Od ukupno 240 miliona stanovnika ove zemlje, skoro 90 odsto njih izjašnjavaju se kao muslimani.\nEkstremisti ne miruju\nTokom poslednjih nekoliko godina Indonezija se pokazala problematičnom kad je reč o različitim zabavnim sadržajima, i to uglavnom zbog pretnji radikalnih muslimanskih organizacija.\nTako, prošle godine Ledi Gaga je bila prisiljena da otkaže koncert u ovoj zemlji nakon što se našla pod vatrom ekstremista, koji su njen nastup ocenili nemoralnim.\nProšlog meseca američki rok bend Aerosmit je takođe otkazao koncert u Džakarti, glavnom gradu Indonezije, zbog „bezbednosnih razloga“.\nIndonezijaMis svetaizbor za misgolotinjaBikini


SportDC - Vesti - Fudbal - Mali Fočaci krenuli sa radom\nPonedeljak, 25.01.2021 12:20\n06.06.2020 Slaviša Vukašinović\nMali Fočaci krenuli sa radom\nNakon skoro tri meseca pauze, koju je izazvala pandemija korona virusa, ponovo su oživeli fudbalski tereni pokraj Ćehotine u Foči.\nPrvi su sa radom krenuli poletarci iz škole fudbala, pod stručnim rukovodstvom licenciranih trenera Duška i Dejana Raševića i Dragana Cicovića, u trenažnom procesu se nalazi oko 120 mlađanih fudbalera, uzrasta od 6 do 12 godina.\nPrema rečima Duška Raševića deca su više nego oduševljena što im se ponovo ukazala prilika da treniraju, a uz to su veoma aktivni, o čemu govori i maksimalno prisustvo svakom treningu.\n-Radimo trenutno na pomoćnim terenima sa veštačkom travom. Potpuno se pridržavamo mera koje je propisao Institut za javno zdravstvo RS uz poštovanje propisa o treniranju i radu sportskih kolektiva, a u skladu sa odlukom Republičkog kriznog štaba. Kao što je poznato u Sutjesci se već decenijama najviše pažnje poklanja radu sa mlađim selekcijama. Upravo ova škola fudbala to i potvrđuje jere je većina igrača u pionirskim, kadetskim ,juniorskim i seniorskim kategorijama stasala preko ove škole, a u koju dosta ulažemo i to će nam biti glavni oslonac u budućnosti. Koliko se kvalitetno radi u našoj školi govori podatak da je pred početak proteklog prvenstva u seniorskoj selekciji Sutjeske bilo ča 15 igrača koji su ponikli u našoj školi fudbala .Kada se tome doda da dvadesetak naših igrača trenutno nastupa u najkvalitenijim ligama Italije, Srbije, BiH... potvrđuje činjenicu da je Foča bila i ostala mesto gdje stasaju vrhunski fudbaleri. Uz sve to Uprava se pobrinula da stvori dobre infrastrukturne uslove . Raspolažemo sa dva mala terena sa veštačkom travom, pomoćnim terenom u Donjem Polju i glavnim stadionom pokraj Ćehotine, tako da imamo dosta prostora za neometan rad. Svakako da je glavni cilj škole fudbala osim što stvaramo dobre fudbalere da deci omogućimo da ih uz pravilan fizički razvoj i sportski obrazujemo u svakom pogledu, ističe Duško Rašević\nŠkola fudbala je startovala na najbolji način, očekuje se početak rada i ostalih selekcija, nagoveštaji su da bi se u Foči ponovo mogao gledati prvoligaški fudbal ?\n-Naše je mišljenje da je odluka o proširenju Prve lige RS bio pravi potez. Sutjeska se našla među 12 klubova na čiju adresu je stigao poziv za izjašnjavanje o popuni elitne lige RS i sa oduševljenjem smo to prihvatili. Upravo čekamo odluku IO FSRS o statusu našeg kluba u narednom šampionatu. Poslali smo sve što je bilo potrebno na adresu saveza. Ispunjavamo uslove prema plasmanu na tabeli i uz bogatu tradiciju, posedujemo izuzetnu infrastrukturu, kvalitetan rad i takmičenje svih omladinskih selekcija. Imamo maksimalnu podršku i finansijsku sigurnost koju nam obezbeđuje opština Foča, na čelu sa načelnikom Radisavom Mašićem, a koji je dao saglasnost za ispunjavanje uslova koje je tražila komisija FSRS. Zato sigurno zaslužujemo da se nakon jedne sezone provedene na drugoligaškom Istoku ponovo nađemo u Prvoj ligi RS. Svakako da ćemo sa odlukom IO FSRS tempirati i početak priprema i rada sa ostalim selekcijama, a to će najverovatnije biti početkom jula, zaključio je Duško Rašević\nFudbal Kadeti Omladinska liga BiH - Centar A Sutjeska Bosna i Hercegovina Republika Srpska Foča\nOmladinska liga BiH - Centar A\nAleksej Bjelogrlić fudbalski dragulj iz Foče\nKreće Omladinska liga BiH - Centar A: Slavija i Sutjeska kod kuće\nZadovoljstvo i pored poraza\nRazišli se Tomić i Sutjeska\n14 .kolo Omladinska liga BiH - Centar A\nRadnik : Bosna\nSlavija : Goražde\nUNIS : Sarajevo\nFamos : Igman\nŽeljezničar : Ilijaš\nSutjeska : Olimp\nRudar : Olimpik\n1 Radnik 13 10 2 1 32\n2 Željezničar 13 10 2 1 32\n3 Sarajevo 13 10 1 2 31\n4 Olimpik 13 8 2 3 26\n5 Slavija 13 6 5 2 23\n6 UNIS 13 6 2 5 20\n7 Ilijaš 13 5 4 4 19\n8 Igman 13 5 2 6 17\n9 Rudar 13 4 2 7 14\n10 Famos 13 4 2 7 14\n11 Bosna 13 4 0 9 12\n12 Sutjeska 13 3 0 10 9\n13 Goražde 13 1 3 9 6\n14 Olimp 13 0 3 10 3\nFutsaleri Jahorine izgubili od Leotara


Objavljena Odluka o uspostavljanju Odbora za koordinaciju informacija u poljoprivredi - Agencija za sigurnost hrane Bosne i Hercegovine\nObjavljena Odluka o uspostavljanju Odbora za koordinaciju informacija u poljoprivredi\nU “Službenom glasniku BiH”, broj 24/16 od 5.4.2016. godine objavljena je Odluka o uspostavljanju Odbora za koordinaciju informacija u poljoprivredi, kojom je za člana Odbora u ime Agencije za sigurnost hrane Bosne i Hercegovine imenovan Dragan Tomović, a za zamjenskog člana Ivan Bubalo.\nZadaci Odbora propisani navedenom Odlukom, između ostalog, obuhvaćaju koordiniranje razvoja usklađenog i integrisanog informacijskog sistema u poljoprivredi BiH, uz konsultacije nadležnih državnih, entitetskih i organa Brčko Distrikta BiH, te koordiniranje između različitih struktura koje rade na statističkim pitanjima u poljoprivredi i službama informisanja na svim nivoima.\nOdbor koji je formirao ministar vanjske trgovine i ekonomskih odnosa Bosne i Hercegovine Mirko Šarović, također je zadužen za koordiniranje postupnog uvođenja informacijskog sistema u poljoprivredi shodno EU koji uključuje, ali se ne ograničava na: popis u poljoprivredi BiH, Mrežu računovodstvenih podataka BiH (u daljnjem teksu: MRP) i Komitet za praćenje MRP-a, Poljoprivredni tržišni informacijski servis, te druge informacije koje zahtijeva EU i druge međunarodne organizacije.\nAgencija za sigurnost hrane Bosne i Hercegovine će, kao i dosad, pružati podršku svim nadležnim institucijama u Bosni i Hercegovini u cilju što bržeg i efikasnijeg preuzimanja i primjene standarda EU u našoj zemlji.


Kako PS4 igre besplatno nadograditi na PS5 verzije | PC Press\nKako PS4 igre besplatno nadograditi na PS5 verzije\n5. februar 2021. 5. februar 2021. Branislav Bubanja\nZahvaljujući kompatibilnosti, većina PlayStation 4 igara igriva je na PlayStation 5 konzoli. Međutim, neki izdavači su postojeće igre preradili i unapredili tako da na PS5 konzoli izgledaju bolje, a sva unapređenja su besplatna za postojeće kupce tih igara. Među podržanim naslovima nalaze se Assasin’s Creed Valhalla, Hitman 3… To znači da je te igre sada moguće u 4K dinamičkoj rezoluciji, sa 60 fps, da je smanjeno vreme učitavanja i generalno, obezbeđeno je bolje igračko iskustvo.\nPS4 u PS5\nMeđutim, igre nije moguće unaprediti na uobičajen način, i to se neće desiti automatski. Da biste obezbedili novu verziju igre za PS5 konzolu potrebno je da se ode na stranicu igre na PlayStation Network i da se odabere opcija „Upgrade to PS5 Version“. To će rezultovati preuzimanjem dodatnih podataka potrebnih da bi se igra pokrenula u 4K rezoluciji.\nI kupci PS4 igara na fizičkim medijima mogu da ih upgrade-ju na PS5, ali samo ako su kupili PS5 varijantu sa hard diskom. Oni će i dalje morati da koriste PS4 disk da bi pokrenuli PS5 verziju igre. Kao i kod digitalnih kopija, biće neophodno da sa PSN-a preuzmu dodatne fajlove, ali im neće biti potreban PS5 disk igre – u tom slučaju autentifikator će biti PS4 verzija igre.\nTagovi: Playstation, PS4, PS4 igre, ps5 konzola, Sony, Upgrade\n← Apple Car: Vozilo bez vozača\nZavršena rekordna fiskalna godina za PayPal →


Tanjug 12. aprila 2021. 22:46\nSARAJEVO – Na ulicama Sarajeva večeras je tek nekoliko prolaznika, a isto je zbog aktuelnih mera protiv kovid -19 malo ljudi na mestima gde je na početku svakog ramazana tradicionalno veliki broj vernika.\nOvo je drugi put da sveti mesec islamski vernici dočekuju u pandemiji zbog čega su u svojim domovima večeras održavali verske obrede umesto u džamijama, jer su na snazi ograničenja zbog korona virusa poput zabrane javnog okupljanja i nedavno uvedene mere policijskog časa od 21.00 do 5.00 ujutro.\nOsim toga, kako bi se sprečilo širenje zaraze, Islamska zajednica u BiH je donela instrukcije o organizaciji verskih aktivnosti u vanrednim okolnostima za vreme ramazana.\nSamim time, ni večernji obroci, iftari, neće biti kao nekadašnji na kojima se u većini slučajeva okupljao veći broj vernika, pa je tako ove godine takva vrsta okupljanja ograničena samo na užu porodicu.\nZbog drugačijeg ambijenta u kojem je dočekan mubarek mesec, na sarajevskim ulicama je primetan znatno manji broj prolaznika koji su ionako žurili kućama malo pre nastupanja policijskog časa.\nIako su vrata Begove džamije bila otvorena, tu se zateklo samo nekoliko građana koji su fotoaparatom pokušavali da zabeleže atmosferu prve noći ramazana.\nPandemija nije promenila duh ramazana i od vernika se očekuje da se uz suzdržavanje od jela i pića suzdrže i loših reči i dela, a mesec posta ispune bogosluženjem i dobročinstvom, navodi Klix.ba.


Stigla nova reakcija iz MUP-a KS nakon ‘sankanja’ na autoputu A-1: Ovakva ili slična ponašanja nećemo tolerisati – Kakanj-X\nStigla nova reakcija iz MUP-a KS nakon ‘sankanja’ na autoputu A-1: Ovakva ili slična ponašanja nećemo tolerisati\nNa 29 sij, 2020 111\nPripadnici MUP-a Kantona Sarajevo nastavljaju rad na kompletiranju i dokumentovanju opisanog događaja, nakon čega će prema učesnicima biti poduzete zakonom predviđene mjere.\nImajući u vidu činjenicu da je događaj koji se desio protekle subote u prijepodnevnim satima, na dijelu autoputa A-1 Bačići – Butila, izazvao mnogobrojne negativne reakcije građana na društvenim mrežama i informativnim web-portalima u Kantonu Sarajevo, ali i direktnim upitima građana nadležnim u Upravi policije, nalazimo za shodno da ukratko upoznamo javnost sa događajem i poduzetim mjerama, saopćeno je iz sarajevske policije.\nKako je saoćeno iz policije, utvrđeno je da su spomenutog dana tri vozila na autoputu A-1 usporavala i ometala normalno odvijanje saobraćaja na spomenutoj dionici autoputa, tako što je jedno vozilo vuklo sanke na kojima se nalazilo jedna osoba, a iz prtljažnika vozila je druga osoba snimala dešavanja na putu.\n”Druga dva vozila su vožnjom iza vozila sa sankama, usporenim kretanjem ometala ostale učesnike u saobraćaju u normalnom kretanju vozilima auto-putem. Odmah po zaprimljenoj prijavi o događaju, policijski službenici Uprave policije MUP-a Kantona Sarajevo su, poduzimajući mjere i radnje iz svoje nadležnosti, identifikovali i pronašli pomenuta vozila i lica, te ih pozvali u službene prostorije radi uzimanja izjava na navedene okolnosti”, saopćeno je iz MUP-a.\nPolicijski službenici nastavljaju rad na kompletiranju i dokumentovanju opisanog događaja, nakon čega će prema učesnicima biti poduzete zakonom predviđene mjere.\n”Koristimo priliku da skrenemo pažnju svim učesnicima u saobraćaju da se ovakva ili slična ponašanja neće tolerisati, te da će Uprava policije od nadležnih zahtijevati izricanje maksimalnih zakonskih sankcija za ovakva neodgovorna ponašanja pojedinaca”, saopćeno je.


Lutovac: Ni Obradović ni Vučić ne kadriraju u Demokratskoj stranci\n► Lutovac: Ni Obradović ni Vučić ne kadriraju u Demokratskoj stranci\nPredsednik Demokratske stranke (DS) Zoran Lutovac izjavio je da ni predsednik Pokreta Dveri Boško Obradović ni predsednik države Aleksandar Vučić ne mogu da kadriraju u DS, niti bilo ko drugi van te stranke.\n"Za Obradovića verujem da nema tu ambiciju, a za Vučića baš i ne", rekao je Lutovac za današnje izdanje lista Blic, na pitanje da li Obradović može da "izbacuje i kadrira po toj stranci".\nOn je rekao i da poslanicima Gordani Čomić, Nataši Vučković i Radoslavu Milojičiću ne preti izbacivanje iz DS.\n"Nema nikakvih pretnji. Mi smo demokratska stranka u pravom smislu te reči. Unutar organa stranke se slobodno raspravlja, a kada donesemo odluke, onda svi sprovodimo tu politiku - i oni koji su bili za nju i oni koji su imali drugačije stavove", rekao je Lutovac.\nPrema njegovim rečima, samo u slučaju jasnog nepoštovanja odluka stranke pokreću se disciplinski postupci.\nOn je objasnio i da su Čomić i Vučković nedavno prisustvovale sednici skupštinskog Odbora za ustavna pitanja smatrajući da se time ne narušava bojkot parlamenta, kao i da je posle toga Predsedništvo stranke donelo odluku kojom se precizira šta se pod bojkotom podrazumeva - čime je nesporazum otklonjen.\n"Dakle, disciplinski postupak nije pokrenut, to je samo tabloidni spin koji se nekritički preuzima i od strane drugih medija", rekao je Lutovac.


РУСИ ЋЕ РУШИТИ АМЕРИЧКЕ АВИОНЕ У СИРИЈИ? ''Имамо морално право на то''\n31-10-2018 19:18 Ratni izveštaji Sirija / Irak Izdvojeno Svet Planeta\nU ruskoj Državnoj Dumi predloženo je da se omogući ruskoj vojsci u Siriji da obara američke avione.\nRuski avion presreće američki (Foto: US Army Europe)\n'’Ruski vojnici moraju dobiti pravo da obaraju američke letelice, ali ne samo bespilotne'’, izjavio je, ni manje, ni više, šef komiteta Državne Dume za odbranu Vladimir Šamanov. On je dodao da ruski vojnici '’imaju moralno pravo'’ da to urade.\nOdnosi između Rusije i SAD su najnapetiji mogući, posebno po pitanju Sirije. Za sada nije bilo zvaničnih reakcija SAD, ali ako takva odluka bude izglasana u Državnoj Dumi, to bi moglo značajno da promeni tok rata u Siriji.\nKako se Rusija i Kina spremaju za svetski rat, pogledajte OVDE.\nRuski Su-27 tera američki F-16\nPUTINOV ISKANDER ZAPOČEO NOVI HLADNI RAT: NATO poziva Rusiju da iznese detalje o novom raketnom sistemu (VIDEO)


17:06 - 18 May 2020\nPrognoze su da će temperature na svakih narednih pet godina verovatno biti stepen više od nivoa iz predindustrijskog perioda.\nSvet se verovatno nalazi usred najtoplijih deset godina od kada je počelo beleženje temperaturnih rekorda 1850. godine, kažu naučnici.\nBritanska meteorološka služba (Met Office) prognozira da će temperature na svakih narednih pet godina verovatno biti stepen više od nivoa iz predindustrijskog perioda.\nU narednih pet godina postoje i šanse da se suočimo sa godinom u kojoj bi rast prosečne globalne temperature mogao da bude veći od 1,5 stepena.\nStepen i po se smatra kritičnim pragom za klimatske promene.\nUkoliko se podaci podudare sa prognozama, dekada od 2014. do 2023. će biti najtoplija u više od 150 poslednjih godina.\nBritanska meteorološka služba saopštila je da je 2015. bila prva godina u kojoj je globalna godišnja prosečna površinska temperatura dostigla jedan stepen iznad predindustrijskog nivoa, odnosno iz perioda između 1850. i 1900. godine.\nSvake godine od tada, globalni prosek kreće se oko ili iznad tog stepena. Sada meteorolozi kažu da će taj trend biti nastavljen ili će se čak i povećati u narednih pet godina.\n"Upravo smo napravili prognoze za ovu godinu i one se odnose na period do 2023. godine. One nagoveštavaju ubrzano globalno zagrevanje", kaže za BBC na srpskom profesor Adam Skajf, vođa tima prognostičara.\n"Gledajući pojedinačno godine u prognozama koje sada možemo da vidimo po prvi put, postoji rizik od privremenog, i ponavljam privremenog, prekoračenja važnog praga od stepen i po koji je definisan u Pariskom sporazumu o klimi."\nZaključili su da će biti potreban ogroman napor za smanjenje ugljenika kako bi se sprečilo da svet pređe tu granicu do 2030. godine. Nova analiza pokazuje da su šanse da se to dogodi u narednih pet godina veće za deset odsto.\n"Ovo je prvi put da su prognoze pokazale veliki rizik od prekoračenja - i to je samo privremeno. Govorimo o pojedinačnim godinama koje prelaze nivo od 1,5 stepena", rekao je prof Skajf.\n"Ali činjenica da se to u narednih nekoliko godina može dogoditi zbog kombinacije globalnog zagrevanja i fluktuacija zbog događaja poput El Ninja, ne znači da se približavamo tome."